Lankidetza publiko-soziala pandemia garaian - bherria\nElkartasun eta elkarrekiko babesaren erantzun ugari ari dira azaleratzen aste hauetan, herritarren ekimenetik eta lankidetza publiko-sozialetik, larrialdi koronabirikoari erantzuteko. Hasiera-hasieratik, Bherriaren interes, hausnarketa eta jarduera gune izan zen hori, eta orain denbora errealean bizitzen eta esperimentatzen ari gara modu aplikatuan.\nIrudi hau Zaragoza Activa-ko blogean argitaratutako ¿Podemos confiar en la inteligencia colectiva? artikulutik aterata dago\nBherriaren lehen edizioa itxi genuenean, 2017ko abendu aldera, Bherria birus berri bat bezala metaforarekin jolas eginaz egin genuen, eta parte-hartzaile bakoitzak transmititu behar zuen inguruneko testuinguruan. Kutsatzeko gonbidapena luzatu genuen! Gaur, gonbidapen hori politikoki okerra izango litzateke pandemia izaten ari den efektu kaltegarrien aurrean. Orain, beste gonbidapen bat egin nahi dugu, hausnartzen jarraitzeko gonbidapena, biralari buruz, jarduteko estrategia bezala (azkar eta era banatuan zabaltzea beste erakundeen bitartez) nahiz egoera honetatik atera ditzakegun beste ikaskuntzei buruz. Berrogeialdia aprobetxa dezakegu geure buruaz pentsatzeko, maila indibidualean eta kolektiboan, gizarte gisa, entzierrotik indartuta ateratzeko, aldaketarako prest izateko, solidarioagoak eta kontzienteagoak, artikulatuagoak eta konprometituagoak izateko sartu ginenean baino. Beraz, txerto medikoa iristen den bitartean, proposatzen dugu gertatzen ari diren inmunizazio sozio-komunitarioko ekintzei erreparatzea eta horien gakoetako batzuk zeintzuk diren adieraztea.\nZenbait ikaskuntza eta galdera asko\nJarraian, gure ingurunean gertatzen ari denetik eratorritako ohar batzuk partekatuko ditugu. Ohar horiek zerikusia dute askotariko agenteek ekimen hibridoetan duten lankidetzarekin eta harreman horiek aurrera egiteko eman beharreko baldintzekin; publikoa denak bere rola birpentsatzeko eta berriz definitzeko beharrarekin, agertoki berri honetan indartuta ateratzeko; dikotomoa fisiko-digitalaren hausturarekin; presente egotearen garrantziarekin, egoeraren eskura jartzearekin; emergentea artatzearekin eta ekintzatik aldatzearekin; antolatzeko modu banatuei eta erantzunkideei arreta eskaintzearekin; edota komuna dena eraikitzearekin logia, protokolo eta estandar aske eta irekien bitartez.\nAsmoa ez da ondorio edo baieztapen itxiak izatea, pentsatzeko eta eztabaidatzeko ideiak baizik, zeren, beharbada, COVID ondoren izango dugun gizartean lantzen jarraitzeko lankidetza publiko-sozialeko andui onak izan daitezke.\nIzaera gero eta hibridoagoa duten ekimenak, arlo publikoaren, herritarraren, sozialaren eta enpresarialaren esparruen artean, komun aldera. Konfiantzako, aitortzako eta elkarrekikotasuneko harremanak sortzeko gaitasunean oinarritzen diren ekimenak, orekak eginez, jokoa eta protagonismoak banatuz, eta tipologien, interesen, rolen, erantzukizunen edo aukeren aniztasuna uztartuz. Nola konbinatu eta balioetsi esparru bakoitzetik eta une bakoitzean eman daitekeen onena? Zer-nolako baldintzak bete behar dira anfibia, transware eta mutante izaerako ekimenak ugaritzen dituzten ekosistema sozialak garatzeko? Nola egin dezakegu ekimen horiek, mugitzen dituen helburu komuna lortzeko eraginkorrak izateaz gain, ohituta ez gauden harreman, konpromiso eta prozesu mota horietarako esperimentazioko eta ikaskuntza partekatuko benetako prozesuak ahalbidetu ditzaten?\nEszenatoki horretan, publikoa dena birpentsatu egin behar da indartuta ateratzeko, komun aldera zabalduaz eta funtzioaren eta zerbitzu publikoaren ideia indarrez berreskuratuaz. Erakundeek beren lekua bete behar dute, interes orokorra zaintzeaz gain (osasun-sistemarekin argi eta garbi ikusten ari garen moduan), baina baita ere ikasi behar dute espazioak uzten, bideratzen, errazten, kode burokratikoa irekitzen, laguntzen, legitimatzen, baliabideak jartzen eta subsidiariotasun erantzunkide handiagoa bilatzen herritar antolatutik (kanporatze pribatizatzailea gaindituaz). Indartze hori, irekitzearekin batera, estrategia onena izan daiteke errekurtsoak, gaitasunak, eskumenak, askotariko begiradak, osagarriak eta interdependienteak eskatzen dituzten gero eta konplexutasun handiagoko eszenatokiak jorratzeko. Nola uztartu eta atzeraelikatu sortzen ari den herritarren ekintza eta erakundeen ekintza bermatzaileenarekin eta planifikatuenarekin kokatuta dagoena? Nola lortu instituzionalaren eta herritarraren arteko harremanean kooptazio, burokratizazio eta instituzionalizazio prozesurik ez gertatzea? Erakundeei nola eman malgutasun gehiago, prozeduren behar adinako zehaztasunari eutsita, emergentea dena, esperimentala, konbentzionala ez dena jorratu ahal izateko alarma edo salbuespeneko egoeretatik haratago (gainera, kultura, protokolo eta ohiturak ez izateagatik, erantzun eraginkorrak ematea ere lortzen ez duenean)?\nFisikoa eta digitala ez dira banatutako bi mundu, errealitate berean konbina daitezkeen bi geruza baizik. Konfinamenduaren garai honetan, Internetek eta IKTek aukera ematen digute gure komunitate naturalekin harremanetan egoteko, gure egunerokoaren alderdi berria sarera eramanaz. Sare sozialen potentziala aprobetxatu dugu konektatuta egoteko; telelana kasu askotan ez dela hain konplikatua jakin dugu; sarean garatutako ekimen mordoa partekatu eta elkarrekin sortu dugu; elkarri laguntzeko sistemak eratu ditugu, presentziala osatuaz eta sofistikatuaz; eta ohartu gara digitala garrantzitsua dela bizimoduari eusteko elementu gisa. Aldi berean, konturatu gara arrakala digitalaren garrantziaz edota operadore teknologiko pribatu handiez dugun mendekotasunaz. Nola hobetu dezakegu ingurune fisiko eta digitalen arteko interrelazioa eta transferentzia? Zenbat denbora gehiago utziko dugu azpiegitura digitalak bezain garrantzitsua den zerbait interes partikularren esku? Nola arindu Internetera sartzeak edo ez sartzeak eta gero eta digitalizatuagoa dagoen mundu batean herritartasuna egikaritzea ahalbidetuko duen gaikuntza teknologikora sartzeak eragindako desberdintasuna?\nBizi garen une arraro hauetan, presente egotearen aukeren garrantzia eta ugaritasuna agerian geratzen ari da, eta hori fisiko presentzialetik haratago doa. Horrek zerikusia du konpromisoa hartzearekin; gorputza jartzearekin (birtuala bada ere); igurtzi eta gurutzatzearekin (orain distantziei eutsita egin arren); une bakoitzean egitea beharrezkoa den hura egitearekin, egoeren zerbitzura jarrita; egoerak bizi izatearekin eta horiek gu maila pertsonalean eta kolektiboan gurutzatzearekin. Denbora presentzialaren kalitatetik haratago doan zerbait da, eta gaudenean egote hori kalitatezkoa izatea eskatzen du. Nola askatu denbora eta baliabideak presente egon ahal izateko? Zein espaziok, ariketak edo egoerak aukera hori erraztu dezakete?\nEMERGENTEA DENAREN ETA BANATUA DENAREN INDARRA\nEmergentetik jarduten hastea, denbora errealean gertatzen denari erreparatuta, egokitzeko eta kokatzeko moduan. Txinparta, hasierako bultzada, mobilizatzeko ZERTARAKO batetik dator, enpatizatzeko zerbaitetik, benetako premia batekin, larrialdi batekin, eskaera zehatz batekin konektatzeko zerbaitetik. Partekatutako helburu horretan, pertsonek beren burua islatuta ikusi behar dute, interpelatuta sentitu behar dute, haien parte-hartzeak garrantzia duela nabaritu behar dute. Koronabirusarekin bizi dugun bezalako arrisku handiko egoeretan, gizarte bezala ezagutzen ez dugunari aurre egitea eskatzen digularik, gure muga logistiko nahiz mentalak gaineztuz, beldurra sortzen da, ahulak sentitzen gara, eta, oro har, “salba bedi ahal duena” esalditik haratago, komunitate-sentimendua sortzen da, nonbaitekoa izatearena, elkartasunarena eta elkar babesteko sentimendua. Lankidetza beharrezkoa da bizirik irauteko gutxienez emozio-mailan. Egoera horietan, berehala, jarduteko ekimenak bilatzen ditugu, antolatzen ikasten dugu, akatsak onartzen, garrantzitsua den hartan oinarritzen. Geure buruaren onena ateratzen dugu. Baina, nola aurkitu salbuespenezko, larrialdiko eta/edo muturreko egoera horietatik haratago mobilizatuko gaituzten txinparta horiek?\nTxinpartak su hartu dezan, beharrezkoa izan daitezke mobilizatzeko, antolatzeko eta/edo komunikatzeko gaitasuna duten pertsonak; eta lehendik dauden konfiantzako sareak, horietan babesteko, nolabaiteko kultura dutenak eta denentzat egiteko moduak lantzen dituztenak, lehen ekintza edo prototipo azkarra egin ahal izatearren. Nola lortu pertsona edo erakunde batzuen lidergoek pisu eta ikusgarritasun gehiegi ez hartzea eta lidergoa banatuta eta modu erantzunkidean mantentzea?\nEmergentea denaren ondoren, egindakoa, igotakoa, finkatzeko eta aurreikusitakoa gainditzeko unea etor daiteke (hain desiragarria espektatibak gainditzea dakarrelako, baina baita arriskutsua ere arrakastaz hiltzea suposatu dezakeelako). Gerrillaren lehen logikak egituraketa eta plangintza handiagorantz eboluzionatzen du (koordinazioa, lantaldeak, baliabideen kudeaketa, mugarriak markatzea,…). Nola igaro emergentea denetik fase egonkorrago batera denboran balizko segida bat bilatuaz? Komeni da hori egitea edo hobe da emergentea denaren bertutea eta egokitasuna onartzen jakitea egoeraren araberako zerbait bezala? Nola lortu erakunde handiago batek inplikatutako pertsonen dinamismoa, moldagarritasuna, autonomia eta proaktibitatea galtzea ez ekartzea, baizik eta hori guztia indartzea?\nEkimen emergente asko antolatzen dira banatuta, tokiko sareei eta/edo sare globalei esker, baliabideak batuaz eta partekatuaz, energiak federatuaz eta modu horizontal eta erantzunkidean lan eginaz. Banatutako egitura horiek ondo funtziona dezaten, arau gutxi baina argiak izan behar dituzte, dena kontrolatu nahiari aurre egiten utzi behar zaio, entzute aktiboa praktikatu eta proposamenen ekarpena egin behar da, eta gauza bat bera ere gainerakoen gainetik ez jartzea lortu behar da, gauza bakoitzari bere espazioa izaten utziaz. Egitura horiek aukera ematen dute pertsona edo erakunde bakoitzak parte hartzeko eta inplikazio eta konpromiso modu eta maila ezberdinetan ekarpenak egiteko, haien gaitasunaren, disponibilitatearen edo nahiaren arabera. Dedikazio zatikatu horiek guztiak aprobetxatzen eta gozatzen jakin behar da, eta hori ez da erraza, ohituta ez gaudelako. Baina lortzen badugu, horrek ekimenak askoz azkarrago garatzea eragiten du, mundu guztia garrantzitsua den komunitate baten parte izatearen sentimendua indartuz. Nola batu inplikazio eta konpromisoaren maila, modu eta erritmo ezberdinak? Beharrezkoak al dira koordinaziorako figura indartsuak taldearen kohesioari eta norabideari eusten laguntzeko edo hobe da sareko autonomia gehituko duten protokoloak eta egiturak garatzearen aldeko apustua egitea? Zein kasu edo unetan gehiago komeni daitezke egitura zentralizatuak, deszentralizatuak edo banatuak?\nOHIKOA, LIBREA ETA IREKIA DENA\nEkimen prokomunak, adimen kolektiboaren eta gaitasunen batuketaren emaitza. Filosofia ez ezik, nola, egiteko moduak, erremintak eta errazten duten protokoloak ere partekatzen dira. Halaber, egiletasuna partekatzen da, aldi berean denonak diren ekimen horiek inorenak ez direlako.\nEzagutza librearen eta kode irekiaren printzipioetan oinarritutako ekimenak (diseinua, garapena, ezarpena eta dokumentazioa kontuan hartuta); ekimen horiek errazago batzeko eta era banatuan lan egiteko aukera ematen dute, horiek hobetzeko, eskalatzeko eta transferitzeko. Eta, horrela, balioa eta inpaktua biderkatzen dira.\nNola lortu era honetako ekimenetan norbanakoaren interesak modu legitimoan jokoan jartzea, denon ondasuna eraikitzearen eta mantentzearen menpe? Nola saihestu logotipoen borroka, nola desaktibatu markek pertsonen gainean duten hegemonia, eta nola gainditu hau norena da eta/edo nola lortu beste batzuek beren ekimena abian jarri nahi ez izatea eta dagoeneko martxan dagoen ireki batekin bat egitea? Nola sartu laneko logikak eta estandar irekiak modu natural eta arinean?\nHAUSNARKETA ELIKATZEKO ZENBAIT ERREFERENTZIA\nHausnarketa eta galdera hauek erreferentzia askok babesten dituzte, horiek sakontzen, praktikotik zehatzean kokatzen eta hariari tiraka jarraitzen laguntzen baitute. Hona hemen testu hau idazterakoan aintzat hartutako batzuk:\nBIRPENTSATZEA BERRABIATU BAINO LEHEN. Egun hauetan ekarpen ugari iritsi dira, filosofia eta gizarte-zientzietatik, gertatzen ari dena ulertzen laguntzeko, ez isolatutako gertaera bat bezala, eredu sozio-politiko-ekonomiko-kultural nagusiarekin konektatutako zerbait bezala baizik. Ekarpen horietako bat Bruno Latourrek egin du, eta “Eragozpen-keinuak imajinatzen krisiaren aurreko produkzioara itzultzearen aurka” testuan, aipatzen du, konfinamendua amaitzean, ez dugula presarik izan behar ahalik eta azkarren “normaltasunera” itzultzeko, erritmo erotu hori berreskuratzeko, kaltegarria dela dakigun produkzio-sistema hori berraktibatzea itzultzeko. Testuaren amaieran, norberarentzako galdetegi bat proposatzen du, koronabirusaren ondorengo balizko sistema hori nolakoa izatea gustatuko litzaiguken pentsatzen joateko. Auto-galdetegi hori kontuan hartuta, Amalio Reyk “Pandemiaren ondoren ezberdin bilakatzeko bi ariketa” proposatu ditu, sistema ekonomiko-produktiboaren inguruko gogoera egitera bideratuta: Paralisia eta gero zein jarduera ez lirateke itzuli behar, zergatik eta zer proposatu horietan aritzen ziren pertsonen alternatiba gisa? Zer jarduera itzuli behar lirateke indar gehiagorekin eta hobetuta? Zer-nolako jarduera berriak jarri behar lirateke abian eta nola egin bideragarriak eta iraunkorrak izateko? Gehitu beste batzuk gure praktikei buruzko hausnarketa egiteko maila pertsonalean. Zein ohitura eta praktika pertsonal/profesional aldatu edo utzi behar zenituzke eta zergatik? Zein berri sartu beharko lirateke eta nola egin benetan eta era etengabean egiteko?\nAhaleginak federatzea, ekimenak gehitzea. Frena la curva bezalako plataformak lankidetza publiko-sozialetik sortu dira, ia alarma-egoerarekin batera, ahalegin solidarioak federatuaz osasun-krisiaren eta konfinamenduaren egoera jorratzeko, lehendabizi ekimenen foroaren bitartez, gero mapa geolokalizatu baten bidez, eta beranduago herritarren laborategi banatuaren bidez, dagoeneko hamar herrialde baino gehiagotan erreplikatu dena. Deialdi birtualak egin dira ekimenak garatzeko, hackathon erakoak; esate baterako, #VenceAlVirus edo formatu zabalagoak dituztenak, tartean, #Covid19Challenge, irtenbideak lankidetza-moduan diseinatzeko UX ikuspegitik. Halaber, badira beste adibide batzuk; hala nola, Pienso luego actúo, aurrez ere bazeudenak, eta egoera biriko honetara egokitu direnak.\nLibreak eta irekiak ez dute batzen, biderkatu baizik. Librearen eta irekiaren logikatik, gertatzen ari den guztiaren pista jarraitzeko, ondorengoan sar gaitezke: “Koronabirusa: baliabideak eta ezagutza irekia pandemiaren erantzunaren aurrean elkarlanean aritzeko”; bertan, honako hauen inguruko adibideak jasotzen dira: mapak eta datuak, zientzia, informazio eta berrikuntza publikoaren plataformak edo lankidetzako lan digitalerako erremintak. Halaber, oso interesgarriak dira Diseinua eta diapora podcast-ak diseinu irekiaren aldetik garatzen diren ekimenei eskaintzen dizkien kapitulu bereziak. Eta adibide horiei guztiei beste asko gehitu dakizkieke; esate baterako, Enreda kooperatibaren Twitter harian agertutakoak, jendearen zerbitzura dagoen teknologiaren inguruan edo Agustin Lossoren beste honetan berrikuntza sozial eta makers proeiktuen gainean azaldutakoak.\nLokalaren eta globalaren artean, fisikoaren eta digitalaren artean. Makina bat aukera hurbiltasunean oinarritutakotik digitalaren potentzial guztia ateratzen dueneraino. Sareko ekimen globalak; adibidez, Coronavirus Makers, pantailak-maskarak eta arnasgailuak ekoiztera bideratuak. Euskadiri begiratuta, tartean ditugu Tecnalia bezalako korporazio handiak, Walter Pack bezalako erakundeak, Tunipanean bezalako makerrak edo Hirikilabs edo Espacio Open bezalako herritarren laborategiak eta fablab-ak. Horrez gain, badira Elkartasun Sareak bezalako ekimen ultralokalak; bertan biltzen dira Bilboko auzoei laguntzeko sareak, eta ondo baino hobetu erakusten ditu herritarrak antolatzeko modu berriak, oinarri komunitarioko auzotarren mugimenduen tradizioarekin konektatuak, birusa baino ia azkarrago erreproduzitu direnak estatu osoko udalerrietan. Halaber, erdi bidean dauden ekimenak aipa daitezke; hala nola, ner ekosistemaren inguruan abian jartzen ahalegintzen ari direnak, Harremanen Estilo Berriak antolatzeko eta produzitzeko modu berrien gainean gakoak nola eman ditzakeen pentsatuaz, betiere pertsonak erdian kokatuta. Ekimen horiek, dei erraz batzuen bitartez, aktibo mantentzen gaituzte fisikoki nahiz intelektualki, irudimena gizaki egiten gaituen energia berriztagarria dela erakutsiaz, beti ez baitiogu nahikoa balio ematen, baina inteligentzia kolektibotik ateratzen denean altxor txiki handiak ekoizten ditu; besteak beste, Errondariak birusaren aurka, bertan, Gaztelako folklorea eta 2.0 teknologiak, tradizioa eta berrikuntza, batu egiten dira beldurra borrokatzeko abestuaz; #HAGAMOSCASA, gure etxearen solairuaren marrazkia partekatzeko proposamena egiten diguna, guztion artean denon etxea eraikitzeko; edo COR ON COLLABORATION, COVID-19aren inguruko podcast kolaboratiboa, Telegram-eko kanal batean jasotako audioetatik editatua.\nBidetik ikastea, egindakoari balioa ematea. Amaitzeko, “10 gako lankidetza publiko-sozialerako eta herritartasun aktiboa eta boluntariotza sustatzeko” berreskuratuko dugu. Bherriaren lehen edizioaren emaitza zehatzetariko bat da; bertan, lanean jarraitu beharreko erronka asko planteatzen ziren.\nUharteak gara artxipelago bat osatuz; P2P sare ia amaigabe bat osatzen duten pertsonez osatutako artxipelago bat, egunero lanera irteten jarraitzen dutenek osatzen dutena, oinarrizko zerbitzuei eusteko lehen lerroan jarriaz; etxean geratzen direnek osatzen dutena kurba geldiarazten lagunduaz; gaixotu direnek edo bakarrik daudenek osatzen dutena; okerrena gero etorriko dela jada pentsatzen dutenek osatzen dutena; egoera arraro honetan aldaketa eraldatzailerako aukera ikusten dutenek osatzen dutena; umorea ez galtzeko memeak sortzen jarraitzen dutenek osatzen dutena; txalo egitera edo entzunaraztera arratsaldero balkoira irteten direnek osatzen dutena; elkarri laguntzeko era guztietako ekimenetarako konpromisoa hartzen dutenek osatzen dutena,… Pertsona horiek guztiek txalo zaparrada bat merezi dute!\nIrudi hau Korapilatzen-eko blogean argitaratutako #desAnudando #korapilatzen #14 Habitando la incertidumbre; coronavirus artikulutik aterata dago\nTags: bherria - colaboración público-socialo - coronavirus - covid19 - Herritar ekimen adibideak - herritarren ekimenak - iniciativas ciudadanas - koronabirusa - lankidetza publiko-soziala


Espainiako Auzitegi Nazionalak erabaki du lau preso politiko lehen graduan mantentzea\nKartzelen ebazpenei "erregresioa" ezarri eta bigarren graduan sartzea galarazi diete Zigor Orbe, Ainhoa Barbarin, Francisco Jose Ramada eta Asier Rodriguez preso politikoei, Espainiako Auzitegi Nazionalak hala aginduta. Orberen kasuan, fiskaltzaren helegitea onartu eta lehen graduan mantentzea erabakitzen duten bigarren aldia da, zazpi hilabetean.\nHezkuntzako garbitzaileek salatu dute Eusko Jaurlaritzak "zuzenean ezabatu" diela grebarako eskubidea, %100eko gutxieneko zerbitzuak ezarrita\nKoronabirusak sortutako egoera aipatuta, Eusko Jaurlaritzak %100eko "gutxieneko zerbitzuak" inposatu dizkie grebalariei. "Eusko Jaurlaritzak langileei etxetik lan egiteko aholkua ematen dien bitartean, guri, grebalarioi, garbitzera joatera behartzen gaituzte", salatu dute. UIBk ikasle baten aurkako mehatxuak salatu ditu aste honetan eta elkarretaratzea egin du gaur ere, Ibaetan.\nBeste bi sexu eraso salatu dituzte Euskal Herrian, Muskizen bata eta Hernanin bestea\nIgande goizaldean, bi emakumeri egin zien eraso 22 urteko gizonezko batek, Hernaniko taberna batean. Astelehen arratsaldean, aldiz, 18 urteko gizon batek 14 urteko emakume bati egin zion sexu erasoa, hura erasotzailearen etxean lo zegoela. Gutxienez lau eraso salatu dituzte Euskal Herrian azken egunotan.\n15 langile auzipetu dituzte metaleko grebagatik, espetxe eskaera eta isunekin\nAgerraldia egin dute gaur Bizkaiko metalgintzako greban aritutako langileek, hiru kidek Bilboko auzitegietan deklaratu behar zutela eta. FVEM patronalaren eta enpresarien "erabateko inpunitatea" salatu dute, "norbaitek ahalbidetzen duelako, sistema osoak ahalbidetzen duelako".\nGreba mugagabean dira astelehenetik Asteasuko Siemens Gamesako langileak\nAzken neurriekin, enpresak langileen arteko diskriminazioa areagotu duela salatu dute beharginek. Lehen ere bi greba egun egin zituzten, eta greba mugagabean dira astelehenetik. Gaur, Zamudioko (Bizkaia) egoitzara eraman dute aldarria.\nZorroza Gestion de Residuos enpresak Murgan eraildako langilea lekualdatzera behartu zituen haren lankideak, bizirik zegoenean\nOtsailean erail zuten Bassirou Dione langilea Murgan, bederatzi metroko altueratik erori ostean. Amildu zenean baina oraindik bizirik zegoenean, lekuz aldatu behar izan zuten haren lankideek, gerentearen agindupean. Izan ere, erori zen unean, ez zegokion lan bat egiten ari zen, derrigortuta eta segurtasun neurririk gabe. Bestalde, erorketa eragin zuen teilatu puskatua hurrengo egunerako konpondu zuen enpresak. Gutxienez langile bat auzipetu du Ertzaintzak, ustezko estalketa delitua egotzita.\nEmakume bati eraso egin dio entrenatzaileak Bilboko gimnasio batean\nBilboko gimnasio bateko entrenatzaileak emakume bati sexu erasoa egin zion aurreko igandean, gainontzeko erabiltzaile guztiak joan zirenean.


GIPUZKOAKO ODOLKI XIV. TXAPELKETA ASTEAZKENEAN - ORDIZIAKO UDALA\nGipuzkoako odolki egile eta harakinek hitzordua dute asteazken honetan, azaroaren 28an, Ordizian. Txerri-harakin eta, oro har, harakinen gremioak Ordiziako Udalarekin batera Gipuzkoako Odolki XIV. lehiaketa antolatu baitute. Irabazleak egiaztagiria eta garaikurra jasoko du sari hori irabazi duela ziurtatzen duena, eta bigarren eta hirugarren tokian sailkatzen direnei diploma eta garaikurra bana emango zaie; laugarren eta bosgarren sailkatuei diploma. Odolki onena zein den erabakiko duen epaimahaia gastronomia arloko adituez osatuko da. Aurtengoan, denak dira sukaldariak. Hala, Ordizian izango dira: : Joxean Eizmendi (Ilarra Jatetxea, Donostia); Ruben Trincado (Mirador de Ulía Jatetxea, Donostia), Jose Manuel Garmendia (Kattalin Erretegia, Beasain), Imanol Gaztañaga (Zubibi Jatetxea, Ordizia) eta Kontxi eta Benita Mujika, Ordiziako Oiangu Taberna ahizpak, Juan Rodriguez (Hotel Castillo-Olaberria) eta José Juan Castillo.\n3.- Izena emateko hil honen 27a (asteartea) baino lehen nahitaez deitu behar dute honako telefono zenbaki hauetako batera: 943.272128 edo 943.27 76 62 (Txerri-harakin eta harakinen gremioaren Donostiako egoitza). Bertan hartuko zaizkio parte hartu nahi duenari izen-abizenak eta helbidea.\n4.- Parte hartzaile bakoitzak lehiaketa bezperan BOST ODOLKI emango dizkie antolatzaileei. Harakinen gremioak mezularia bidaliko die parte hartzaileei odolkiak jasotzeko.\n8.- Antolatzaileek sari hauek banatuko dituzte: Lehenengo saria, garaikur ziurtagiria eta diploma. Eta bigarren eta hirugarren tokian sailkatzen direnek diploma eta garaikurra izango dute. Laugarren eta bosgarrenak diploma\n9.- Lehiaketa 2012ko azaroaren 28an da, goizeko 11.00etan, Ordiziako plaza Nagusian.


BC3 Basque Centre for Climate Change - Klima Aldaketa Ikergai - Objective 6: Promoting integrated interdisciplinary and transdisciplinary research\nObjective 6: Promoting integrated interdisciplinary and transdisciplinary research\nBC3ak diziplinarteko ikuspegi bat lortu nahi du klima-aldaketaren kausa eta inpaktuen inguruan, testuinguru sozioekologiko zabalak kontuan hartuta eta hainbat eskalatan (eskala geografikoak, denbora-eskalak eta gobernantza-eskalak). Horretarako, ikuspegi partekatu bat garatu behar da, proposatutako 1-5. helburuekin bat egiteko. Funtsezko urrats gehigarri gisa, BC3a prest dago soluzioak bilatuko dituen diziplinetan zeharreko mugimendu baterako. Horren arabera, munduan erabakiak hartzeko ardura dutenekin batera diseinatuko dira soluzioak COP21aren eta Garapen Iraunkorreko Helburuen ondoren. Metodologia/tresna integratzaileen garapenari lotutako Proiektu Estrategiko Integratzaileen (PEI) bidez ideia berritzaileak lantzeko zeregina sustatzea proposatzen dugu. Ildo horretan, ikuspegi integratzaileak dituzten bi proiektu estrategiko integratzaile daude aurreikusita, eskariak bultzatuak eta askotariko eskaletan lotutako sistema natural eta humano batean ardaztuak. Halaber, Sherpa Proiektu Txiki (SPT) batzuetara bideratuko ditugu baliabideak, sortzen diren ideia berritzaileak aztertzeko.\nProiektu estrategiko integratzaileei dagokienez, honako hauek daude aurreikusita:\n1. Proiektua: Lurraren, elikagaien eta osasunaren arteko lotura lantzea, iraunkortasunera begira\nDatozen hamarkadetan, klima-aldaketa arintzeko eta klima-aldaketara egokitzeko erronken eta garapen iraunkorreko helburuen inplementazioaren testuinguruan, erronka eta aukera apartak sortuko dira lurraldeari, elikagaiei eta osasunari lotutako politiken integrazioari dagokionez. Funtsezko erronketako bat, berriz ere, garapen iraunkorraren izaera multisektorialari eta haren dimentsio guztien arteko erlazio konplexuei lotutakoa da. Tokiko gobernuek iraunkortasunerako trantsizioen sustapenean betetzen duten funtsezko zeregina dela eta, sare horiek esanguratsuak dira tokiko mailan zein nazioartean, klima-aldaketaren aurkako politikak garapen-lehentasunekin lotzen baitituzte askotariko eskaletan. Etorkizunaren testuinguruan, klima ebaluatzeko ereduak hainbat eskalatan erabiltzen dira. Askotan, sektore espezifikoetan oinarrituta daude, makro, meso eta mikroeskalen arteko sinergiak eta interakzio konplexuak kontuan hartu gabe (hala nola eskala globala, herrialdea/eskualdea, landetxea/enpresa/gizabanakoa). Hori dela eta, klima-aldaketa arintzeko dauden bideen kostuei eta onurei buruzko informazio partziala ematen dute, eta ez dituzte aipatzen konpentsazio eta sinergia potentzialak, batez ere klima-aldaketa arintzeko lanaren alderdirik kritikoenetako batzuei dagokienez: lurraldea, elikagaiak, energia eta osasuna. Hori guztia funtsezkoa da. Izan ere, gobernuak benetan ari dira lanean nazio-mailan aurreikusitako eta zehaztutako ekarpenak inplementatzeko, eta aurrerapenak ebaluatzeko balantze-prozesu orokorrak egingo dira erregulartasunez.\nOrain arte, zientzialariek diziplina zehatz batzuetatik hartutako metodoak erabili izan dituzte gai horietako batzuk lantzeko. BC3ak, berriz, askotariko eskalak dituen ikuspegi sistemiko bat aplikatuko du eta, ikuspegi hori garatzeko, lehendik zeuden eta hainbat espazio-eskalatan (maila globalarekin hasi eta landetxearen mailarekin amaitzeraino) erabiltzen diren barne-ereduak (hala nola GCAM, FASST eta SIMSWASTE) lantzeko tresnak uztartuko dira. BC3ak, halaber, gizarte-zientzien, natura-zientzien eta osasun-zientzien esperientzia bateratuko du, eta horrek aukera emango digu lotura garrantzitsu hori ikertzeko. Lehenik eta behin, elikagaiei lotutako arintze-bideen ingurumen-ondorioak, gizarte-ondorioak (osasuna eta portaera barne), ondorio ekonomikoak eta teknologikoak aztertuko ditugu, hainbat mailatan eta hainbat baldintza sozioekonomiko eta klimatikotan. Lurraldearen (eta, bereziki, basoen) erabilerari lotutako alderdiak funtsezkoak dira herrialde askok agindutako emisio-murriztapenak lortzeko eta epe luzerako estrategiak betetzeko. Premia horri erantzuteko, prozesu biologikoak eta potentzialak ez ezik, bultzatzaile sozioekonomikoak ere ulertu behar dira. Halaber, oinarri sendoa behar da banaketa-emaitzak zuzenak izango direla eta elikagaien segurtasuna eta lurraldearen gaineko eskubideak kaltetuko ez direla bermatuko duen plangintza zorrotz baterako, eta oso kontuan hartu behar dira lurreko sistema naturaletan eta giza kudeaketako sistemetan izango diren ondorioak. Ikuspegi horren adibideen artean, honako hauek aipa ditzakegu: haragiaren eta esnekien produkzioak gizartearentzat dituen kanpoko kostuak finkatzea, eta dietan ez ezik produkzio-sistemetan ere aldaketak ezartzeak (eta, era horretan, berotegi-efektuko gasen emisio garbiak eta gizakien osasunean, animalien ongizatean, ekosistemako ondasun eta zerbitzuetan eta lurraldearen erabileraren eskumenean izan ditzaketen ondorioak murrizteak) izan dezakeen garrantzia baloratzea. Kontsumoaren esparruan, dieten eta mugikortasun-aukeren inguruko jokabide-aldaketek ingurumenean, kliman eta osasunean dituzten ondorioak aztertzen hasi gara. Halaber, FAOrekin lankidetzan, elikagaiak, energia eta zurezko produktuak lortzeko biomasaren eskaria dela eta lurralde globala erabiltzeko aukera aztertzen hasi gara. Bestalde, nazioarteko erakundeek (hala WRI erakundeak) eta gobernuen txostenek (txosten nazionalek –BUR txostenak, adibidez–, komunikatu nazionalek, berotegi-efektuko gasen inbentarioek eta abar) eskaintzen duten informazio geoespazialki esplizitua aztertuko dugu. Bi proiektu garrantzitsu ditugu abian: TRANSRISK-H2020 EU eta G-LUCA-FAO. (Buruak: A. Del Prado, M. González, I. Arto, A. Chiabai eta M. J. Sanz.)\n2. Proiektua. Eredu integratuen elkartea.\nLehen, zientzialariek libretetan idazten zituzten datuak. Aro digitalean, berriz, behar-beharrezkoa dugu datu eta eredu zientifikoak aurkitzeko errazak, eskuragarriak, elkarreragingarriak eta berrerabilgarriak (FAIR-Findable, Accesible, Interoperable and Reusable) izatea gizabanakoei, enpresei eta gobernuei erabakiak ongi informatuta hartzen laguntzeko. Erabat konektatutako informazioaren ikuspegi bat izateak eta datuak eta ereduak partekatu eta lotzeko modu ireki, seguru eta zehatz bat (“Wikipediaren antzekoa”) erabiltzeak datuetan trinkoa izango den zientzia bat eta erabakiak oraindik irudikatu gabeko eskala batean hartzeko aukera ahalbidetu ahal izango du. Hala ere, ikuspegi hori lortzeko baliabide intelektualak eta teknologikoak hasierako fasean daude oraindik. ARIES proiektua motibazio nagusia izanik, BC3 aitzindaria izan da ideia hori gauzatzeko ahalmena duten berrikuntzak eskaintzen, eta nazioarteko erakunde ospetsuen arreta erakarri du (USGS eta Conservation International erakundeena, besteak beste). Ikerketa horrek eragin duen interes handia dela eta, BC3 erakunde-sare bat sortzen ari da. Sare horretan, parte hartzaile bakoitzak ikerketaren produktuen jabetzaren zati bat ziurtatu ahal izango du hainbat motatako urteko ekarpenen bidez, eta erabakiak hartzean hitza izatea, software-tresnen zeregin eta funtzioak lehenestea, prestakuntza-eskaintza pertsonalizatuak eta laguntzen babesaren lehenespena bermatuko dira. BC3ak Eredu Integratuen Elkartea atera zuen 2017aren amaieran, eta etorkizuneko zientziarako informazio guztiz integratuko ikuspegi baten diseinuan eta sorkuntzan parte hartuko duten erakundeak bilduko ditu. Horri esker, teknikariei lagundu ahal izango zaie erabiltzaileei etengabeko gogobetetzea bermatzen. Gainera, ARIES eta Eredu Integratuen Elkartea hazi egingo dira, eta softwarea garatu eta mantentzeko baliabideak bermatuko dira. BC3an garatutako eredu integratuen ikuspegiaren lau sektore nagusiak honako hauek dira: Semantika (BC3ak munduaren ikuspegiak zehazteko base bat garatu du; base horretan, integrazioa praktikoa izango da, eta behaketa zientifikoen semantika errazago zehaztu, ulertu eta erabiltzeko hizkuntzak eta tresnak sortuko dira); Datu irekiak eta lotzeko modukoak (berehala abian jartzeko moduko esparru bat eskaintzeko, semantikoki jasotako datuak lehen mailako ikerketa-xede gisa argitaratzea ahalbidetuko duen azpiegitura batekin, ordenagailuek zein pertsonek interneten aurkitu ahal izan ditzaten eta irakurri eta ulertu ahal izan ditzaten); Eredu irekiak eta lotzeko modukoak (semantika egokia izango duten ereduak izango dira, datu eta eredu egokiak hautatutako une, leku, arazo eta eskalan era gardenean lotu ahal izango dituen adimen artifizialarekin, makinek ereduak sortu eta abian jartzearen konplexutasuna kudeatu ahal izan dezaten); Software-azpiegitura (elkarteak integrazio semantikoko lan teorikoa osatzen, sortzen eta eguneratzen du –azken erabiltzaileentzako tresnak eta interfaseak, modelatzaileak eta sare-administratzaileak barne–, eredu integratuak eztabaidarako, erabiltzailearen laguntzarako eta erroreak detektatzeko dokumentazioa eta baliabide komunitarioak eman eta eguneratuko ditu, eta zuzenean lan-ereduetarako txantiloietan islatuko diren ereduak parte-hartzean oinarrituta eta era grafikoan sortzeko tresnak sortzen ari dira).\nElkarteak eredu integratuaren garapenean eta diseinuan eragina izan dezaketen erakundeak bilduko ditu zuzendaritza-batzordeetan, eta erakundeek lankidetza-proiektuetan jasoko dute laguntza, egindako ekarpenaren proportzioan. Hezkuntza-arloko elkartekideek eredu integratuaren inguruko prestakuntza eskatu ahal izango diete BC3ko langileei. Ekimenaren barruko produktu guztiak iturri irekikoak izango dira, eta jende guztiarentzat egongo dira eskuragarri. (Buruak –BC3aren barruan–: F. Villa, S. Balbi, J. Martinez eta M. J. Sanz).


2017ko EPrik onenak | MUSIKATZEN\n← #52DA: trantsizio urteak\n2017ko Euskal Herriko diskorik onenak →\n2017ko EPrik onenak\nAzken urteotan EPen moda moduko bat itzuli zaigu. Gizartearen isla dela esango nuke nik, baina hori beste baterako utziko. Disko “arrunt” baten eta EPen arteko bereizketa ez da asmoa ezta, eta EP bat zer den zehaztasunez definitzen ez dakidan arren, hemen doa nire aurtengo aukeraketa:\n6 kanta, euretariko bat intro labur bat: iraupenarengatik EPen barruan sartuko. Bizkaiko iparraldean sortu, ingelesez abestu eta musika ezberdin eta sailkaezina egiten duten talde horien artean (Belako edo Dekot kasu) badugu beste bat, eta boteretsua gainera.\n3 kanta instrumental, beste 3 ahots eta guzti. Kanta azkarrek motelek baino soinu hobea eskaintzen dute nire ustetan; instrumentuek ere bere gorena lortzen dute halakoetan. Bateriaren erabilera, aipagarria.\nWillis Drummond: 6ak eta laurden / ta gu munduan\nZarata askorik egin gabe etorri da diskotxo hau, argazki-liburu bat lagun, baina urteko kanta hoberenetarikoak utzi dizkigu. Musikalki zerikusi askorik ez du Tabula Rasa beraien azken lanarekin: ezin hemen aurkitu lan luzeko distortsio, riff luzeak eta bestelakorik, baina trukean disko hartan baino energia eta gogo gehiago aurkitu daiteke hemen!\nAipatu, bestalde, Joseba B. Lenoirrek taldearekin sortuko dituen azken kantak izan daitezke hauek. Oroitzapen ona utziko dute.\nBerri Txarrak: Bakarrik egoteko modu berri bat\nDena horren azkar ahazten dugun garai honetan, Infrasoinuak lan luzeak altxor honi itzal luzeegia eskainiko dio ziurrenik. Baina ez luke horrela izan beharko.\nRecord Store Day egunerako kaleratutako bi kanta hauek Berri Txarrak berri bat aurkeztu zuten (ordura arte disko bakoitzarekin gertatu bezala), eta hau ere aurrekoak bezain ona edo hobea dela esan dezakegu.\nMomentu ezberdinez jositako kanta bat (A aldea) eta benetako bertsio bat, ez zenbaitetan entzuten ditugun kopia merke horietariko bat (B aldea): agian, EPen zerrendan baino, urteko diskorik onenetakoenean egon beharko lirateke!\nPD Bitxikeri bat: aukeratutako 3 taldeak hirukoteak dira… edo laster izango dira.\nPosted on 2017/12/19, in Diskoak and tagged Berri Txarrak, Leun, Willis Drummond. Bookmark the permalink.\tUtzi iruzkina.\nRT @3Kortxea: 🔥 Datorren maiatzaren 11, larunbata, Gasteizko gaztetxean X. Hala Bedi Rock jaialdia ospatuko dugu. Hona aurtengo edizioaren… 17 hours ago\n@MiraRuido Ondo! Laster izango duzu eskari bat ;-) 17 hours ago\nRT @zaratazarautz: #Managaitz eta Fly Shit taldeen artean elkarbanatu behar dugun LPko abesti bat igo dugu gaur #Zarautz #Bergara https://… 17 hours ago


Gatzagarren erretratu gehiago, hemendik eta urtea bukatu arte - Leintz gatzaga - Goiena.eus\nGatzagarren erretratu gehiago, hemendik eta urtea bukatu arte\nUbane Madera 2013-11-18 09:53\nUrtea bukatu bitartean, gatzagarrek Jose Felix Diaz de Tuesta arrasatear argazkilariaren bisita gehiago jasoko dituzte. "Gatzagan bizi diren guztiei, erretratu modura fondo beltz baten aurrean, aterako dizkiet argazkiak, Udal Pilotalekuan. Dagoeneko bizilagunen erdiak-edo atera ditut", kontatu du argazkilariak berak. Izan ere, 2013an Leintz Gatzagan bizi diren bizilagun guztien erretratuak atera gura ditu.\nGehienetan herri bateko bizilagunekin lotutako argazkilaritza lanen bat egin izan denean, ezaugarri zehatzen bat duten bizilagunei ateratzen zaizkie bakarrik argazkiak: pertsona ezagunak, nagusiak… Bada, Leintz Gatzagan abiatutako ekimenaren helburua da bertako bizilagun guzti-guztiei ateratzea erretratu bana.\nWeb orrian, eta zerbait gehiago\nBehin erretratuak aterata, horiek zelanbait argitaratu gura dituzte. Azken hori zela egin oraindik erabakitzeke dago. Seguru aski Leintz Gatzagaren Udalaren web orrian argitaratuko dituzte guztiak, baina gero beste zerbait gehiago ere egin nahiko luke Diaz de Tuesta argazkilariak, hau da, bestelako formaturen batean ere eman argitara. Edozelan ere, hori, bereziki, aurrekontuaren arabera erabakiko dute.


Ekintza planari ekarpenak\nAlbistegia HPS Berriak Hedabideak Ekintza planari ekarpenak\n2012-06-24 egilea DEIADARKA: UEMAKo udaletako teknikarien foroa\nLehenik eta behin, aipatu behar dugu oso denbora gutxi izan dugula plana behar den moduan aztertu eta ekarpenak egiteko. Denbora gehiago behar da esparru bakoitzeko erakundeekin bilerak egiteko eta, gure ustez, plana berrikusteko uneak eta guneak aurreikusi behar dira (etengabeko elkarlana sustatuz).\nHori argitu eta gero, izenaren inguruko hausnarketa egin behar dugu. EBPN plan oso bat izan bada ere (egitura guztiarekin), ESEP ekintza-zerrenda soil baten gisa aurkeztu da; plan batetik abiatzea ekintza multzo batean amaitzeko, atzerapausotzat hartzen dugu. Horrez gain, udal guztiok EBPNko marko orokorra izatea positiboki baloratzen dugu.\nPlanaren helburu orokorra (euskararen erabateko normalizazioa) argia bada ere, ez dugu hain argi ikusten beronen eta proposatzen diren ekintzen arteko lotura. Alde batetik, tarteko helbururik ez delako agertzen (soilik 3 helburu estrategikoak: jabekuntza, erabilera eta elikadura). Beraz, helburu orokor horretatik proposatzen diren ekintzetara dagoen jauzia ez da ulertzen. Gure ustez, koherentzia (eta ordena) egon behar da erronken eta ekintzen artean. Ekintza bezala aurkezten diren horien arteko desoreka handia dago, neurriak eta helburuak ere agertzen dira tartean. Ekintza horiek, gainera, oso maila ezberdinetakoak dira: erabilera planak egin eta betearaztea (ekintza soila baino askoz gehiago da hori) hitzarmenak garatzea (ezer gehiago zehaztu gabe), lankidetza berrien aukera aztertzea, erregistro desberdinak lantzea…Zehaztasuna, koherentzia eta oreka falta da ekintzen artean. Irati aplikazioak duen egitura logikoa falta da helburu-, ekintza-, neurri- eta eragileen artean. Baita terminologia zaintzea eta egokiago erabiltzea ere.\nHorrez gain, , ESEPen oinarria aipatzen da (Euskara 21eko ildoak), ekintzak ere bai (teilatu moduan), eta tarteko edukietan dago hutsunerik handiena, gaur egungo egoera ez delako sakon deskribatzen (Ertzaintza eta Osakidetzan dekretuak daudela esatea ez da nahikoa) eta etorkizuneko erronketan ez direlako zehazten 10 urtean lortzeko moduko helburu egingarriak.\nEsparru eta ekintza jakin batzuk lehenesten badira, beharrezkoa da hori diru-laguntzak banatzerakoan kontuan hartzea. Ez da zentzuzkoa ludoteka eta udaleku irekietan pertsonalen gastuak ordaintzea (aurrekontuaren erdia kontuan hartuta) eta azterketa soziolinguistikoak eta ikerketa interesgarriak batere ez laguntzea.\nXede taldeari dagokionez, plana EAEko errealitate soziolinguistiko anitzei arreta emanda egin dela aipatzen da, baina, gero, hori ez da inon islatzen. Izan ere, ekintza berdinak proposatzen ditu udal guztietarako, eta, guk udalerri euskaldunen errealitatea faltan sumatu dugu.\nEdozein kasutan, plana udalera ekartzeko beharra azpimarratu behar dugu. Hau da, planean agertzen diren hainbat ekintza/arlo ez dira udalaren konpetentzia (Euskalterm, irakaskuntza…). Beste batzuk, ordea, falta dira.\nUdalean jarraituz, plan honetan ez da islatuta agertzen udaleko Euskara zerbitzuaren dimentsioa eta egitura horiek sendotzearen garrantzia azpimarratzea, plana baliabidez hornitzea, nola gauzatuko den adieraztea…\nHorrez gain, oso positiboa litzateke koordinazio guneak sortzea. Hau da, egiten diren esperientziak, azterketak eta ikerketak partekatzeko egiturak aurreikustea.\nBestalde, 14. ildoari erreparatzen badiogu hizkuntza politikaren inguruko akordiorik zabalena etengabe elikatu eta sendotzea, euskararen biziberritzea eta kohesio soziala estu lotuko dituen itun berritu baten bila euskalgintzarekin elkarlanaren beharrari aipamena falta da. Hau da, erakunde eta ekimen publikoekin batera (Elebide, Bikain, Etxepare, HABE…), bestelako talde eta erakundeek bultzatutakoak ere kontuan hartu behar dira: Kontseilua, Bai Euskarari ziurtagiria, Behatokia, Topagunea, hedabideen sektorea…\nAplikazio informatikoari dagokionez, gure kezka adierazi behar dugu plana bera eta diru-laguntzak kudeatzeko sistemaren balizko aldaketen inguruan. Ez dugu bat-batean eta presaka egindako aldaketarik nahi, hoberako ez bada.\nEta, bukatzeko, hausnarketa orokorra: Euskara Plangintza zehar lerroa izateko beharra. Udal barruko eta udalez kanpoko eremu guztietan antolatzen diren ekintzak Euskara Plangintza aintzat hartuta egin behar direla azpimarratzea.\nEkarpen honen iruzkinetako RSS informazio-jarioa. Ez dago iruzkinik\nWebgunearen moderatzaileek berrikusiko dute zure ekarpena, web gunean publikatu aurretik, Euskara 21eko argitaratze-irizpideak betetzen dituela egiaztatzeko. Irizpide horiek betetzen baditu ordu gutxi batzuen buruan, zure ekarpena argitaratuko dugu.\nIzartxoa (*) duten eremuak bete beharrekoak dira.\nZure ekarpenak izen bat behar du. Zure benetako izena eman nahi ez baduzu, idatzi "anonimo" hitza edo edozein ezinen.\nZure e-posta helbidea ez da publikatuko. Barne-harremanetarako bakarrik eskatzen dugu. Testua (*)\nAnti-spam hitza (*)Pertsona bat zarela frogatzeko (ez spam-a), idatzi irudi honetan ageri den segurtasuneko hitza. Egin klik irudian hitzaren audio-fitxategia entzuteko. OHARRA: anti-spam hitza gaizki idatziz gero, iruzkinaren testua galduko duzu.\tFormulario honetan sartzen dituzun datu pertsonalak, borondatez beteak eta bidaliak, "Harremanak" izeneko fitxategian gordeko dira; fitxategiaren erantzulea Kultura Saileko Koordinaziorako Zuzendaritza da eta Izaera Pertsolaneko Datuen babesari buruzko abenduaren 13ko 15/1999 Lege Organikoak ezarritakoak eraentzen du. Datu hauek ez zaizkie hirugarrengoei lagako eta eskuratu, zuzendu eta baliogabetzeko eta horien aurka egiteko eskubideak erabiltzeko honako helbide honetara jo beharko duzu: Kultura Saileko Zerbitzu Zuzendaritza, Donostia-San Sebastian kalea 1, 01010 Vitoria-Gasteiz. Fitxategi honetan jasotako datuak hizkuntza politikari buruzko gogoeta prozesuarekin zerikusia duten komunikazioetarako erabiliko dira.\nAbiapuntu engainagarria Gune euskaldunen definizioa. Lege informazioa


Marasmius oreades :: Perretxikoak - Perretxikoak\n© This image was created by user Lord Mayonnaise at Mushroom Observer, a source for mycological images.\n© Paul van de Velde from Netherlands / Wikimedia Commons / CC BY 2.0\n© myself (User:Piotrus) / Wikimedia Commons / CC BY-SA 3.0\n© JJA81500 / Wikimedia Commons / CC BY-SA 4.0\n© Thomas Pruß / Wikimedia Commons / CC BY-SA 3.0\n© Björn S... / Wikimedia Commons / CC BY-SA 2.0\nMarasmio jangarria, Senderuela, Faux mousseron, Cariolette, Scotch bonnet\nTxapela: Txikia, 2-5 cm-koa. Kolorea: arre errea, hurra kolorea edo kafesnearena. Gaztetan konbexua eta kanpai itxurakoa, gero lau samarra. Titia ere badu erdialdean, apur bat ilunagoa. Txapel bueltan ertzak ditu.\nLaminak: Zuriak hasieran eta txapelaren kolorekoak gero. Nahiko zabalak eta bakanduak.\nOina: Nahiko luzea eta trinkoa, txapelarekin konparatuz gero. Txapelaren kolorekoa. Gogor samarra, bihurtu arren hausten ez dena.\nMamia: Zuria eta mehea. Zapore goxoa du eta almendraren antzeko usaina.\nNoiz eta non aurkitu: Udaberrian eta udazkenean, batez ere, mendi altuetako larretan, baina beherago ere ateratzen da. Ilara luze edo zirkulu handietan egoten da. Belarra berdeagoa izaten da perretxiko hauek ateratzen diren lekuetan. Euriteen ostean errazagoa da aurkitzea.\nJangarritasuna: BIKAINA. Perretxiko gazteen txapelak jatea gomendatzen da. Lehortu ere egin daitezke hurrengo baten jateko.\nOharra: Kontuz ibili beharra dago Clitocybe zuri toxikoekin ez nahasteko, hauek ere larretan atera ohi direlako. Marasmius collinus toxiko samarrarekin ere nahas daiteke, baina honek lamina txikiagoak, estuagoak eta meheagoak ditu, eta usain desatsegina ere bai.


Azal samurra daukazu Rosa, gutxi zigortutakoa | Katebegia\nHasiera » (A)iruzkin literarioak » Azal samurra daukazu Rosa, gutxi zigortutakoa\n“Rosa itzuli da”, Pako Aristiren boskarren nobela da.\nIdazlea, nobelaren auzkerpen egunean.\nRosa itzuli da. Horixe da Pako Aristi idazlearen azken nobelaren titulua. “Rosak, ETAko kideak, 25 urte eman ditu espetxean. ‘Parot doktrinari esker’, zigorra neurri horretara ‘egokitua’. Sagastume herrira itzuli da. 20 urte zitueneko borrokalari heroia izatetik, borrokalari garaitua izatera pasa da. 40 urteetako fenomeno politikoaren eta jendartearen –parte baten– fikziozko errelatua da”.\nNobela da. Aristiren boskarrena. Urregilearen orduak, laugarrena, duela hogei urte luze idatzia. Liburu saritua. Kcappo, Irene eta Krisalida trilogia izan zen horren aurreko sorta. Bitxia egin zait. Ni, besteak beste, nobela haiekin zaletu eta lotu nintzaion literaturari. Lehen balorazioa: hura literatura zen, nire gusturako noski, Rosa itzuli da berriz…\nBustiko naiz. Ezagutzen dut Aristi artikulugilea. Gordin erranen dut, eta barka nire harroa eta ausardia: “Nobela txosten politiko literario kutsukoa begitandu zait”. Ez guztiz ere. Aristi idazle da, idazle zaildua. “Rosa itzuli da thriller ona da”. Baina, esan dezadan garbi, “iniziazioa nobela da”. Erran nahi baita, literaturara hurbiltzen ari diren belaunaldi berrientzat, oso komenigarria. Areago, egokia.\nIstorioa, nire uste zuloan, oso hurbil dago errealitatetik. Zuloan diot, gure memoriak zulo asko baitu. Irakurle batzuek, agian, hainbat zulo antzeman diote nobelari. Alegia, “terroristen jarduera” justifikatzen du idazleak. Aldiz, militante altruista horien jarduera begi onez ikusi zutenek, burkideek, lagunek eta senitartekoek, pentsa dezakete, “nobelagileek bizi ez dutenaz erraz idazten dute”. Baita Pako Aristik ere.\nLaburrean errana: “Idaztetik bizi behar dutenez, bada, edozein ‘istorio’ balekoa da”, jendartean edo literaturaren unibertsoan euren “tokia” izateko.\nUnibertsoa aipatu dut. Eta zabala da gero! Literaturarenaz ari naiz. Literatura obra batek –edozein dela generoa– edo arte lan baten egokitasunak, omen, berau ezagutu aurretik eta ondorenetik, beste “pertsona” bat izatea lortu behar du. Exageratu gabe, noski. Kitzikapen gisako bat esperimentatu behar du irakurleak.\nRosa itzuli da irakurri ostean, irakurle honek –ez naiz pertsona egokiena hori adierazteko– ez du ETArekiko, haren militanteekiko, fenomenoarekiko, aparteko zirrarik bildu bere baitara.\nArren, ez dezala inork nire balorazioa “gutxiespen”-tzat jo. Areago, nobelaren hasierako txosten periodistiko kutsua, gero eta mamia literarioagoaz osatu du egileak istorioa garatu ahala. Nobela askoz hobeagoa da bukaeran, ezen eta hasieran. Hastapenean, barka errepikapena, Pakok aldian-aldian idatzi ohi duen kazetaritza artikuluen airea arnastu dut.\nBerbarako: Aristiren “Kantuak dioen bezala, ez dira betiko garai onenak” irakurtzen dudanean, baliabide literarioa bezala ulerturik, Aristik behin eta berriz hizpide duen kolonialismoa, “kolonialismo literarioaren harlauza” bihurtzen zait.\n“Herri baten tragedia politikorik handiena menderatua izatea da”, dio idazleak. Ez da berria bere jardueran. Egunkarieraz irakurria dugu jada. Kontua da, eta hau ez da nire uste zuloa, ez apala, nik ez baitut herri honen historia osoa bizi izan: “Nago herri honen garaiak inoiz ez direla oraingoak baino hobeagoak izan”. Usteak ustel betiere. Historiaren kontakizuna bezain!\nETA fenomeno politiko armatua –segi zuk adjektiboak gehitzen, irakurle lagun horrek– belaunaldiz belaunaldi osatzen joan zen. Militante bakoitzak berea izan du onenentzat, edo bera fenomenoan murgildu zenean behintzat, egokien eta beharrezkoen. Oraingo belaunaldiek, ETArik gabe jada, benetan uste dute herri honetan garai hobeagoak izan direla iraganean? Anda ya! Lizentzia literarioa hartu dut erdarazko espresio hori papereratzeko.\nNik Aristiri zor, Kccapo eta Irene zor dizkiot, ahantzi ditudan Krisalida-ko eta urregilea protagonistak ere. Hots, behialako bere nobelak nahiago ditut, baita nahiago ere Rosa itzuli da nobelaren 43. kapituluaren lehen paragrafoa, eta esaldi hau hobetsi ere: “Azal samurra daukazu, gutxi zigortutakoa”.


Hona hemen... Errotek galdarategia - Gaztenpresa\nHelbidea: Pol. 103 Urune 28, 20100 Lezo (Gipuzkoa)\nTelefonoa: 943 049 657\nHelbide elektronikoa: info@errotek.es\nLangile bakar batek ere ez du entzun nahi honako galdera hau: zer egin zure enpresak ixteko zorian dagoela jakinarazten badizu? 2013ko udan arazo horri aurre egin behar izan zioten Gipuzkoako galdarategi bateko lau langilek, zuzendaritzak hilabete gutxian zerbitzua eskaintzeari utziko ziola jakinarazi zienean.\nLau langile horien kasuan, argi eta garbi izan zuten erantzuna. Zailtasunak zailtasun, bezeroei enpresa berri baten bidez zerbitzua eskaintzea erabaki zuten, lauen artean enpresa berri bat sortuz. Enpresa hori enpresa-errealitate eta negozio errentagarri bat da gaur egun: Errotek galdarategia (Lezo, Gipuzkoa).\nGaztenpresari esker lortu zuten, hark prozesu osoan zehar gidatu baitzituen, negozio-planetik behin betiko martxan jarri arte, eta, gainera, zegozkien laguntza eta diru-laguntza publikoak lortu zizkien.\nGaur egun, lau langile horiek beren negozioaren jabe dira, bizi osoa besteren kontura lan egin ostean. Eta “bizi osoa” diogunean ez da hitz egiteko modu bat: horietako bat 16 urterekin hasi zen ikastun eta lau hamarkada zeramatzan bere aurreko enpresarentzat lan egiten, norbere negozioa irekitzeko abenturari ekin zionean.\nZuekin... Lu:la BilbaoErle Robotics aurkezten dizugu


Zabala gogoratzeko bi ekitaldi - Etxarri aranatz - Guaixe.eus\nZabala gogoratzeko bi ekitaldi\nGuaixe 2019-03-29 10:56\nJosu Zabala Salegi.\nAEMk eta Sortuk deitu dituzte biharko.\nJosu Zabala Salegi zena hilik agertu zela 22 urte bete ziren asteartean. Zabala zena gogorazteko Amnistiaren aldeko eta Errepresioaren kontrako Mugimenduak (AEM) ekitaldia deitu du plazan, bihar, 12:30ean. Ordu erdi geroago Sortuk deituta ekitaldia eginen da hilerrian.\nMendizale batzuk Zabala zenaren gorpu hila opatu zuten Debako Mendata puntan, bihotzean tiroa zuela. 1997ko martxoaren 23an Bilbok Korrikaren akabera festa hartu zuen. Josu Zabala Salegik Bizkaiko hiriburuan hitzordua zuen eta egun hartan desagertu zen. Autopsiaren arabera hiru egun geroago hil zen, 26an. Zabalaren gorpua, esan bezala, Debako Mendata puntan agertu zen. Bularrean tiro bat zuen eta aldamenean pistola bat zegoen. Gerora ETAk ohar bidez jakinarazi zuen Zabala erakundeko kide zela eta bahitu egin zutela. ETAk Zabalaren heriotzaren ardura Espainiako Estatuko Segurtasun Indarrei leporatu zien.


oinaztatu / oinaztugile\noinaztu 1 iz tximista; oinaztarria. ik oinaztura; oinaztargi.\nHan goian, beraz, haizez eta suz beterik dago dena; horregatik trumoiak eta oinaztuak nondinahi sortzen dira. Xabier Amuriza «Gauzen izaeraz» - Lukrezio - 409. orr.\nOrtziko hodeiak xumetzen direnean ere sortzen dira oinaztuak; zeren, haizeak leunki sakabanatzen eta joanean disolbatzen dituela, nahitaez jausi behar baitute hazi oinaztugileek; orduan oinaztu isila ari du, izu beltzik eta iskanbilarik gabe. Xabier Amuriza «Gauzen izaeraz» - Lukrezio - 407. orr.\nBaita ere oinaztua sortzen da, hodeiek, elkar jotzean, suzko hazi ugari jaurtitzen dutenean, suharriak burdinarekin edo beste suharri batekin jotzean bezala. Xabier Amuriza «Gauzen izaeraz» - Lukrezio - 403. orr.\nOinaztuak etxeen hormak zeharkatzen baititu, hotsak eta harrabotsak bezala; burdina sutan goritzen da eta haitza kraskatzen, bapore sutsuaren suminez. Xabier Amuriza «Gauzen izaeraz» - Lukrezio - 59. orr.\nGrekoek Poseidoni eskaini zioten lizarra, eta nola Poseidon hau itsasoaren jainko zen, bere mende omen zituen oinaztu eta tximistak. Patziku Perurena «Trapuan pupua» - 242. orr.\nOinaztu batek jakin baitzuen non jo: hiriko ate handiko sarraila jo eta puskatu zuen. Pello Zabala «Naturaren mintzoa» - 269. orr.\nOinaztuek argi egiten digute, trumoiak burrunba egiten du. Eskarne Mujika «Atzo» - Agota Kristof - 90. orr.\nEgundoko ekaitza sortu zen pare-parean, tximist eta oinaztu, trumoi eta erauntsi, goiak behera lehertzeraino. Pello Zabala «Naturaren mintzoa» - 71. orr.\nTrumoi eta oinaztu, ekaitz formalak ekartzen ere zalea da [Martxoa]. Pello Zabala «Naturaren mintzoa» - 108. orr.\nGoiz hartan pentsatu egin zuen eta pentsamendu hura oinaztu baten argia izan zen, oinaztuek irauten duten denbora berean. Sonia Gonzalez «Ugerra eta kedarra» - 13. orr.\nOinaztuaren indarra hain da azkarragoa eta gailenagoa. Xabier Amuriza «Gauzen izaeraz» - Lukrezio - 407. orr.\nZeru-lurren arrazoia eta egitura azaldu behar da, ekaitzak eta oinaztu distiratsuak kantatu. Xabier Amuriza «Gauzen izaeraz» - Lukrezio - 399. orr.\nGauza bera gertatzen da, oinaztu sutsuak hodeitik hodeira jauzi egiten duenean ere. Xabier Amuriza «Gauzen izaeraz» - Lukrezio - 403. orr.\nIzan ere, oinaztu indartsuak hotsak eta ahotsak bezala zeharkatzen ditu etxe hormak, haitzak eta brontzea pasatzen ditu eta brontzea eta urrea kolpera urtzen. Xabier Amuriza «Gauzen izaeraz» - Lukrezio - 407. orr.\nZergatik eraisten ditu oinaztu etsaiz jainkoen tenplu santuak eta euron egoitza bikainak eta apurtzen jainkoen irudi ondo landuak eta kentzen euren imajinon gurtza hain zartada bortitzez? Xabier Amuriza «Gauzen izaeraz» - Lukrezio - 417. orr.\nAita oroahaltsuak, ostera, sumin biziak jota, Faetonta bihoztuna bat-bateko oinaztu kolpe batez zaldietatik eraitsi zuen. Xabier Amuriza «Gauzen izaeraz» - Lukrezio - 331. orr.\nEkaitz-egunak, berriz, Bilbon 3; eta beste hiru hiriburuen inguruan, 4na egunetan tokatzen da trumoi eta oinaztu jasa. Pello Zabala «Naturaren mintzoa» - 267. orr.\ntrumoi eta oinaztu (3); tximist eta oinaztu (10)


'Euskal Herrian euskaraz' kantatu? Orain, dantzatu ere bai | Bizigiro | Berria\nXabierko gazteluaren aurrean (Nafarroa) gabatu dute dantza erakusteko bideoa. Iruña Dantza Taldea Tamaina handiagoan ikusi\nEuskal Herrian euskaraz nahi dugu bizi eta jolas... bai eta dantzatu ere. Orain arte abestu egin izan da Oskorri taldeak Xabier Amurizaren hitzekin sorturiko kanta. Iruña taldeari, ordea, abestiaren doinuarekin dantzatzeko beharra zegoela iruditu zaio, eta koreografia sortu dio.\nEuskararen eta Nafarroaren Eguna ospatuko da bihar, abenduak 3, eta kantarekin dantza egitea proposatu du taldeak. Dantza nola egin erakusteko bideo bat zabaldu dute. Xabierko gazteluan grabatu dute bideoa. Izan ere, han bizitoki izan zuen Jatsu-Azpilikueta familiako Frantzisko Xabierkoaren Egunean ospatzen da euskararen omenezko data.\nMikel Ripodas Iruña taldeko dantzariak garatu du koreografia, Baztango dantzetan oinarrituta.\nBihar ikusi ahalko dira dantzariak zuzenean Euskal Herrian euskaraz dantzatzen, 13:00etan, Nafarroako hiriburuko Mercaderes plazan.\nDantzan.eus guneak, zehatz-mehatz jarri ditu dantzaren urratsak, ikasi nahi duenarentzat.


Otsailaren 8an ospatu zan Pertsonen Salerosketaren aurkako Gotoeta eta Otoitzerako Munduko Egunaren inguruan, Migrazinoetarako Bilboko Eleizbarrutiko Mahaiaren eskutik berbaldia ospatuko da, gaur –otsailak 16-, online, 19:00etan, Maria Francisca Sanchez Vara Migrazinoetarako eta Giza Mobikortasunerako Gotzain Azpibatzordeko Idazkaritzako arduraduna hizlari dala. ‘Alkarren Barri – Comunicación’ eleizbarrutiko aldizkariari eskaini barri deutsan alkarrizketan adierazo dauanez, “interes ekonomikoa erabakigarria da negozio honek iraun daian, izan be, kostu oso txikiak ditu eta egundoko irabaziak, esplotazino eta esklabotasunaren kontura”.\nSanchez Varak, aitatuako alkarrizketan, Eleizak eta gutako bakotxak pertsonen salerosketaren inguruan egin daikegunaren inguruan be hausnartzen dau. Bere esanetan, “ezgauza dala iruditu arren, danak balio dau. Gure gizartean ezkutatuta dagoan arazo baten aurrean gagoz eta egin beharko geunken lehenengo gauza, argitara emotea da, hau da, horren inguruan bildur barik berba egin behar dogu”.\nMigrazinoetarako Gotzain Batzordeak kontu honen inguruko erakusketa prestatu dau: “Puntu eta jarrai. Bizia eraginkorrago da”. Santiago katedraleko klaustrotik Deustuko Unibertsitateko klaustrora lekualdatu zan eta hantxe egongo da ikusgai otsailaren 24ra arte. Gaurko hizlariak erakusketaren inguruan zera esan dau: “itxaropenari zabalik dagoan eremua da. Bizia eta etorkizuna dago esplotazinitik eta pertsonen salerosketatik kanpo; inork ez dau esklabo bihurtu gura, etorkizun duina da gura dauana”.\nLa exposición itinerante contra la trata se traslada a Deusto\nBerbaldia iragarten dauan kartela


Elkarrizketa: Elías Querejeta\nElías Querejeta, zine ekoizlea\n"Jendearengana ahalik eta begiradarik zabalenarekin hurbiltzeak norberaren burua ezagutzen laguntzen du"\nEkoizpen zinematografikoa arte bihurtzea. Hitz gutxitan, horrelaxe defini dezakegu Elías Querejeta ekoizlearen egitekoa. Bere izenak kalitatez janzten ditu ekoizten dituen film espainiarrak.\nElías Querejeta 60ko hamarkadaz geroztik dabil zinemaren munduan, eta Zinemaldiak 50 urte beteko dituen edizio honetan Fernando León de Aranoa-k zuzendutako "Los lunes al sol" filma aurkeztuko du. Horrekin batera, "El ojo de la cámara" dokumentalen bilduma prestatzen ari da Vía Digital-erako, bertan, besteak beste, Javier Corcuera, Gracia Querejeta, Joan Ubeda, Eterio Ortega, Manuel Gutiérrez Aragón eta Jaime Chávarri zuzendariek hartzen dutela parte.\n-Elías, zer da "El ojo de la cámara"?\nDziga Vertov-ek begiaren zinema asmatu zuen. Kamerarekin, inguruan gertatzen zen guztia jasotzen zuen. Eta ez dugu ahaztu behar Lumiére anaiek fabrika batetik irteten ari ziren langileak filmatzerakoan sortu zutela zinema. Beti interesatu zaizkit horrelako gaiak.\n-1990ean sei dokumental ekoiztu zenituen, "El hombre y la industria" izenburupean. Zein lotura dago lan horren eta "El ojo de la cámara"-ren artean?\nAiputakoez gain, ez ditugu ahaztu behar "Los primeros metros" eta "Siete huellas". Ni beti saiatu naiz zinema eskolak sortzeko moduetara hurbiltzen, irakasleak eta gauza berriak ezagutu nahi dituen jendea batera aritzen direlako lanean.\n-"Euskadi en clave de futuro" eta "A través de Euskadi" bezalako lanetan, kamerak parte hartu ere ez duela egiten ematen du, euskal herritarrei Euskal Herriaren egungo egoerari buruz dituzten kezkak edo iritzia ematen uzten dien bitartean begira egon baino ez duela egiten. Hala al da? Ildo hau zure aurreko filmografian konstantea izan dela esango zenuke, eta beraz ez dela zure aurreko luzemetraiekiko hain desberdina?\nKamera oso lekuko inpertsonala da errealitatearen aurrean. Ez zaizkit batere gustatzen protagonismoa kamerek hartzen duten erreportajeak. Nire ustez, kamerak ez du protagonista izan behar, baizik eta inpresioa eta espresioa transmititzeko bide bat.\n-Dokumentalen izenburuetan erreparatuz gero, collage edo patchwork moduko zerbait direla dirudi (dokumental bakoitzak zuzendari desberdin baten zigilua baitarama), baina, beren osotasunean, gaur egungo unearen ikuspegi orokor eta osatu bat ematen dute. Ados al zaude horrekin?\nEta nola lortu duzu hain zuzendari desberdinak bildu eta elkarrekin lanean jartzea?\nBatasunerako asmoren bat daukazu?\nNik ez dakit estilo bat nola sortzen den... Dena den, nire ustez denak saiatzen dira estilo bat sortzen edo errealitatea modu berezi batean azaltzen. Batasunerako asmoren bat ote dudan ala ez galdetzen didazu. Ba ez, inolaz ere ez.\n-"Los lunes al sol", aurtengo Donostiako Zinemaldira aurkeztuko duzun filmak, langabezian dauden lagun batzuren istorioa kontatzen du. Oso izenburu iradokitzailea darama: aisialdiarekin eta zereginik ez izatearekin dago lotuta... Zer esan diezagukezu horren inguruan? Ez al da egia gero eta jende gehiago dagoela langabezian?\nBibliak dioenaren arabera, gizakia lana egitera kondenatuta dago, baina niretzako lana justu kontrakoa da, ez da inolaz ere kondena bat. Zereginik ez izatea, hori bai dela ikaragarria. Eta filma, hain zuzen ere, zereginik ez daukatenengana hurbiltzen da. Astelehenetan izaten duten gauza bakarra eguzkia da.\n"Los lunes al sol". Argazkia: Donostiako Zinemaldiko webgunea\nElías Querejeta zinemarako gidoiak idazten hasi zen, eta 1963an bere ekoizpen etxea sortu zuen. Hain zuzen ere ekoizpenaren bidez bultzatu eta babestu ditu zinema espainiarrean funtsezko diren hainbat eta hainbat proiektu, hala nola, eta bakar batzuk aipatzearren, Carlos Saura-ren"La caza" eta "Cría Cuervos", Ricardo Franco-ren "Pascual Duarte", Víctor Erice-ren "El Espíritu de la colmena" eta "El Sur", Montxo Armendariz-en "Tasio" eta "Historias del Kronen", Gracia Querejeta-ren "Cuando vuelvas a mi lado", León de Aranoa-ren "Barrio" eta Javier Corcuera-ren "La espalda del mundo".\n-Elías, zergatik zinema? Nolatan hain tresna konplexua?\nBeharbada horrexegatik, konplexua delako. Beharbada, gauza asko hartu behar direlako kontuan. Beharbada, gaztetan beti gidoiak besapean hartuta ibili behar izaten nuelako, egun batean nire buruari zera esan nion arte: "hemendik aurrera, nik neuk onartuko ditut gidoiak. Nik neuk erabakiko dut nola lana nola egin".\n-60ko hamarkadan, Paris erreferentzia artistiko moduko bat zen hasiberrientzat. Inoiz pentsatu al zenuen bertan gelditzea?\nJakina, bai horixe. Behin eta berriro pentsatu nuen, baina nire errealitatetik ihes egitea edo desertatzea zela iruditzen zitzaidan. Paris eta New York ziren nire aukerak, baina sekula ez nuen joateko erabakia hartu.\n-Zure filmek gizakiarekiko eta gizakiak inguruarekin dituen harremanekiko kezka islatu dute beti. Hasieran, 80ko hamarkadara bitartean ekoiztutako lanetan, modu intimistago batean, eta gero, trantsizioarekin eta aldaketa politikoekin, esparru desberdinak lantzen hasi zinen. Film asko eta asko ekoiztu dituzu. Nola lortzen duzu hori? Zure ibilbidean inflexio punturik ikusten al duzu? Carlos Saura-ren "Deprisa, Deprisa", Montxo Armendariz-en "Historias del Kronen", Javier Corcuera-ren"La espalda del Mundo" bezalako filmetan akaso?\nNi beti arduratu naiz nire inguruan daudenez, txikitandik. Orain bertan ere, batzuetan zera esaten diot nire buruari: baina, zertan zabiltza, Elías? Jendearengana ahalik eta begiradarik zabalenarekin hurbiltzeak norberaren burua ezagutzen laguntzen du, eta niri horrelako gauzak erakusten dituzten filmak gustatzen zaizkit.\n-Zinemak taldeko lana izaten jarraitzen al du, garai batean artisautza tailerretan bakoitzak gauza bat egiten zuenean bezala? Ala hori ikuspegi erromantiko bat baino ez da? Zer pentsatzen duzu?\nNik beti pentsatu dut artisauek bezala egin beharko genukeela lana, beti, eta orain ere bai. Beste garai batekoa naizela emango du, baina filmak egiteko modua torlojuak egitea bezalakoa izatea... Film bakoitza historia bat da, hazi egin nahi duen izaki bizidun bat, eta hori ezin da egin industrian ikusten dugun errepikapenarekin.\n-Zenbateko lekua izaten du intuizioak proiektu bat aukeratzeko orduan?\nNik inoiz ez dut intuizioa neurtzen jakin. Gainera, kezkatzeko modukoa iruditzen zait pertsona batzuk bizitzan intuizioari jarraitzen ibiltzen direla entzutea. Intuizioa hor egongo da, baina ez dakit zer den. Nik, erabakiak hartu baino lehen, hausnartu egiten dut, eta tartean intuiziorik egon bada, ba egon dadila.\n-Zure ustez, zein film gordetzen ditu jendeak oroimenean? Zer da film bat gogoratzekoa izatera eramaten duena?\nPentsatzen dut hunkitu egin dituzten edota pentsarazi egin dieten filmak gogoratzen dituela jendeak. Eta film horiek beren buruarengan edo ingurukoengan pentsatzen lagundu badiete, askoz hobeto. Nik "Capitanes intrépidos" gogoratzen dut, Spencer Tracy eta Lionel Barrymore-rekin. Beti hunkitu nau... Abestia ere kantatuko nizuke...\n-Eta, ikusleei dagokienez, herrialde batetik bestera asko aldatzen al da jendearen erantzuna? Zer esan diezagukezu horren inguruan?\nNiri ez zait gustatzen jendea nire lanetik erabat aldentzea... 60ko hamarkadan, spaguetti western-ak egiten ziren urteetan, Erromako batek esan zidan: "Aizu, egizue kaka zahar hori, berehala salduko duzue-eta!". Ni ikusleak errespetuz tratatzen saiatzen naiz, neure burua errespetatzen saiatzen naizen bezala. Nolanahi ere, jendeak uste baino film gehiago ikusten ditu, eta gehiago ere ikus ditzake.\n-Asko aldatu al da zinema egiteko eta kontsumitzeko modua?\nEz al zaizu iruditzen irudiak gure bizitzan presenteegi daudela?\nEz al duzu uste irudiak horrela galdu egiten duela transmititzeko duen gaitasuna?\nIrudiak ez daude hain presente gure bizitzetan. Bakoitzaren esku dago ezetz esatea. Duela urte batzuk, batek galdetu zidan: zenbat denbora ematen duzu egunean telebistaren aurrean? Eta nik erantzun nion ez neukala telebistarik. Nola liteke? esan zidan. Telebista eta liburuak ez dira garrantzitsuak; hemen garrantzitsuena bizitzea da, ez?\n-Bukatzeko, abuztuaren 19an Eduardo Chillida hil zitzaigun. Dena esana dago bere inguruan, ez dakit ezer gehitu nahi duzun: berari buruzko zerbait, futbolari buruz, Hernaniz, Donostiaz, eskulturaz, filosofiaz... elkarrizketaren bat, oroitzapen eta omenaldi gisa beharbada...\nOso lagun onak ginen... Oraindik ere busti egiten zaizkit begiak... Inoiz ezagutu dudan pertsonarik zoragarrienetarikoa da.\nHernanin (Gipuzkoa) jaio zen. Kimika eta Zuzenbide ikasketak egin zituen. Gidoigile eta dokumentalista lanak egin ditu. 1963tik bere ekoiztetxea sortzen du. Ordutik, 50 film baino gehiago ekoizten ditu. Cannes, Berlín, Donostia, Chicago, San Francisco, Venecia, Viena, Brusela, Valladolid, Manila, Sao Paulo, Biarritz, Bordeaux, Cartagena de Indias, Bilbo, Colonia...bezalako festibaletan sariak jasoz.\nHonako sariak eta merezimenduak jaso ditu:\n1968 Bucintoro saria, Venecia.\n1976 Marathon saria, Radio España.\n1981 Guía del Ocio saria.\n1984 Dédalo saria, Diario 16.\n1985 Bruselan omenaldia. Europalia.\n1985 Londresen omenaldia. British Film Institute.\n1986 Lecce-n omenaldia, Italia.\n1986 Murcia-n omenaldia.\n1986 Caracas-en omenaldia, Venezuela.\n1986 Premio Nacional de Cinematografía.\n1987 Europa Cinema 87, Italia.\n1989 Txalaparta, Hernani.\n1992 atzerabegirako emanaldia Chicagon, "Hugo de Oro" saria. Chicagoko festibala.\n1991 Atzerabegirakoa: Miamiko festibala.\n1992 Cannesen omenaldia, Canneseko Festibala.\n1994 Montpellier-en omenaldia, Montpelliereko festibala.\n1995 El Cairon omenaldia, El Cairo-ko festibala.\n1995 Varsovian omenaldia, Varsoviako festibala.\n1996 Gasteizen omenaldia.\n1997 Huelvan omenaldia.\n1998 Urrezko danborra.\n1998 Arte eta Zientzia Zinematografikoen Akademiako Urrezko Domina.\nBere ekoizpenen artean hauek nabarmentzen dira:\n"La caza", Carlos Saura.\n"Peppermint Frappe", Carlos Saura.\n'Los desafíos" Víctor Erice, José Luis Egea, Claudio Guerin.\n"La madriguera", Carlos Saura.\n"El jardín de las delicias", Carlos Saura.\n"Ana y los lobos", Carlos Saura.\n"El espíritu de la colmena", Víctor Erice.\n"Habla mudita", Manuel Gutiérrez Aragón.\n"La prima Angélica", Carlos Saura.\n"Cría cuervos", Carlos Saura.\n"Pascual Duarte", Ricardo Franco.\n"El desencanto", Jaime Chávarri.\n"Elisa vida mía", Carlos Saura.\n"A un dios desconocido", Jaime Chávarri.\n"Las palabras de Max", Emilio Martínez Lázaro.\n"Los ojos vendados", Carlos Saura.\n"Mama cumple 100 años", Carlos Saura.\n"Dedicatoria", Jaime Chávarri.\n"Deprisa, deprisa", Carlos Saura.\n"Los primeros metros", Carlos Saura Jr, Pablo Pérez de Guzmán, Javier Anastasio, Iñigo Ortiz, Fernando Argüelles, Ana Mampaso, Fabian Montero, Santiago Pozo.\n"Dulces horas", Carlos Saura.\n"El sur", Víctor Erice.\n"Feroz", Manuel Gutierrez Aragón.\n"Tasio" Montxo Armendáriz.\n"7 huellas", Gracia Querejeta, Juan Manuel Chumilla, Jesús Ruiz, Jaime Botella, Nacho Pérez de la Paz, Julio Médem, José Luis Acosta.\n"Las cartas, de Alou'' Montxo Armendáriz.\n"El viaje del agua" Nacho Pérez de la Paz, Gracia Querejeta, Jesús Ruiz.\n"El hombre y la industria" José Luis Acosta, Chumilla Carbajosa, Jaime Botella, Gracia Querejeta, Jesús Ruiz, Nacho Pérez de la Paz.\n"Una estación de paso", Gracia Querejeta.\n"El aliento del diablo", Paco Lucio.\n"Historias del Kronen" Montxo Armendáriz.\n"El último viaje de Robert Raylands", Gracia Querejeta.\n"Familia", Fernando León de Aranoa.\n"Barrio", Fernando León de Aranoa.\n"El ojo de la cámara", Gracia Querejeta, Fernando León de Aranoa, Azucena Rodríguez, Eterio Ortega, Javier Corcuera, Nacho Pérez de la Paz, Jesús Ruiz, Daniel Martín, Sergio Oksman.\n"El partido del siglo", Gracia Querejeta, Roberto Saura, Luis Barrios, Manel Iglesias, Sergio Oksman.\n"Cuando vuelvas a mi lado" Gracia Querejeta.\n"La espalda del mundo" Javier Corcuera\nArgazkiak: Elías Querejeta\nEuskonews & Media 180.zbk (2002 / 9 / 20-27)


Oholtzetako maisuak oholtzak utzi — Eibar.ORG | Eibarko peoria\nHemen zaude: Hasiera / Blogak / Amatiño / Oholtzetako maisuak oholtzak utzi\nOholtzetako maisuak oholtzak utzi\nAmatiño 2021/01/24 17:05\nTxomin Heguy antzez-maisu lapurtarrak utzi dio bart oholtza-jokoari. Donostiako Antzoki Zaharrean izan da, “Anton Abbadia, Dublinetik Hendaiara” antzerki-saioaren ostean. Ohorezko makila jaso eta agur esan zuen. Hitza atxikiko ez balu ere, ez lioke inork gogoan hartuko.\nMakiladun Txomin Heguy\nTxomin Heguy (Hazparne, 1955) --abeslari, aktore, idazle, itzultzaile, sortzaile eta eragile— azken urte biotan aritu izan da, han-hemenka, Anton Abbadiarenak egiten, Dublinetik Hendaiara delako antzezlanean. Laster 66 urte beteko dituelarik-edo, oholtzak uztea erabaki du eta horra non Loraldia Kultura Elkarteak nahi izan dion omenaldi xumea eskaini eta esker ona jendaurrean azaldu. Imanol Agirrek makila eskaini zion eta Olatz Beobidek gogotik esan: “Txomin, oholtzak zureak dira”!\nAnton Abbadia --esploratzaile, geografo eta astronomoa— izan zen XIX. mendean euskal kultura bultzatu zuen dublindar ilustratua. Irlandan jaio eta Brasilen, Etiopian zein Frantzian (Paris eta Zuberoa) bizi ondoren, Hendaian eraikiarazi zuen gaur bisitatu daitekeen Abbadia jauregia, Ohartzea izeneko astronomia-behatoki eta guztikoa. Abbadia euskal erreferentzia nabarmena izan zen garai hartan eta “euskaldunen aita” izengoitiz ezagutua.\nEuskal irlandarraren ohore eta omenetan, Loraldia Kultura Elkarteak “Anton Abbadia, Dublinetik Hendaiara” antzezlana sortu zuen, Patxo Telleriaren gidoiaz eta Metrokoadroka Sormen Lantegiaren zein Chimères antzerki taldearen lankidetzaz, Oier Gillanen zuzendaritzapean.\nAntzerkia eta musika uztartzen dituen ikuskizun laburra da (berrogeita hamar minutu inguru). Txomin Heguyk Abbadiarenak (monologoa) egiten ditu eta musika da, berriz, Mixel Ducau (gitarra eta klarinetea), Alaia Phillips (ahotsa) eta Xabier Zeberio (nyckelharpa, biolina eta kalinba) hirukotearen ardura.\nTxomin Heguy, bart, Abaddiarenak egiten\nTxomin Heguy, Mixel Ducau, Alaia Phillips eta Xabier Zeberio


Santutxuko udaltegiak antolatutako umorezko bakarrizketa programa bueltan da - Deia\nSantutxuko udaltegiak antolatutako umorezko bakarrizketa programa bueltan da\nBarry Manley umoregile irlandar ezagunak irekiko du programazio bihar euskaraz egindako saio batekin\nBILBO. Euskaraz eta gaztelaniaz egingo diren saioak abenduaren 3, 10, 12, 17 eta 19an izango dira.\nEgitaraua bihar, asteartean, abenduaren 3an, hasiko da, euskarazko bakarrizketa saioarekin, "Euskararen Nazioarteko Egunarekin" bat etorriz. Lehengo emanaldia, Barry Manley umoregile irlandarraren eskutik etorriko da, Euskal Herrian integratzeko eta bertara moldatzeko bere esperientzia pertsonalean oinarrituta eta anekdotaz beteta eta umorez gainezka dagoen "Irlandar bat eta euskaldun, nola da posible?" ikuskizunarekin.\nHurrengo bakarrizketa hilaren 10ean izango da, Joseba Pérez umoregilearen eskutik. "Más cara que espalda" ikuskizuna bakarrizketez osatutako showa da, eta bertan lantzen dituen gaien artean gehiegizko zoriona, seme-alaba bat mundura ekartzearen konplexutasuna edo neska choni batez maitemintzea daude, besteak beste, Josebarengan ohikoa den bezala gitarraz abestutako kantak ahaztu barik.\nAbenduaren 12ko bakarrizketaren protagonista Luismi Cómico izango da, "El club de la comedia" saioko ohiko umoregileetako bat, 2007an urteko komikorik onena aukeratutakoa. Munduan zehar egin dituen bidaietan bildu dituen milaka anekdotetan inspiratuta dagoen "Colocado cabe" bakarrizketa aurkeztuko du.\nAbenduaren 17ko egitarauaren protagonistak bi emakume umoregile eta bertsolari, Ane Labaka eta Beatriz Egizabal, eta "Erradikalak ginen" bakarrizketa, izango dira. Bertso eta bakarrizketa formatuan, umorez eta feminismotik egingo dute berba, emakumeengan eragina duten gaiez, sexualitateaz, patriarkatuaz edo indarkeriaz, besteak beste.\nHilaren 19an Maribel Salas aktore ospetsuaren txanda izango da, "¡No te lo vas a creer!" lanarekin. Ikuskizun horretan, bere bizitzatik ibilbidea egiten du, oso pertsonaia ezagunekin esperientziak bizitzeko aukera eman dion mundu horri buruz duen ikuspegi berezia ikus-entzuleekin partekatuz.\nEgitaraua abenduaren 26an itxiko da, Mirari Martiarenarekin eta Idoia Torregarairekin. "Bakean dagoena bakean utzi", elkarrekin sortutako sei bakarrizketa dira. Euskara eta generoa umorea egiteko osagaitzat hartuta, euskalkien, onomatopeien, amatasunaren, gorputzaren edo kristalezko sabaiaren inguruan osatutako ordubete inguruko ikuskizuna eskainiko dute. Kritika eginez, aurrez ezarritako ideiak desmuntatuz eta barre eginez, ikus-entzuleak piztea bilatzen dute.\n19:00 - Santutxuko Udaltegia\nBarry Manley "Irlandar bat eta euskaldun, nola da posible?..." (euskaraz)\nJoseba Pérez "Más cara que espalda"\nLuismi Cómico "Colocado cabe"\nAne Labaka eta Beatriz Agizabal "Erradikalak ginen" (euskaraz)\nMaribel Salas "¡No te lo vas a creer!"\nMirari Martiarena eta Idoia Torregarai. "Bakean dagoena bakean utzi" (euskaraz)


EH Bilduk Arabako Batzar Nagusietan oposizioaren lidergoa hartuko du hurrengo legealdian gobernu alternatiba eraikitzeko helburuarekin\nBatzarkide taldea osatuko duten hamabi eledunek gaur hartu dituzte akreditazioak\n| 2019-06-07 12:17:00\nHurrengo legealdian EH Bilduko Batzarkide Taldea osatuko duten hamabi eledunek akreditazioa hartu dute gaur goizean. Hurrengo ostiralean, ekainaren 14an, emango zaio hasiera legealdi berriari osaketa osoko bilkurarekin. Hamabi batzarkide horietatik zortzi Gasteizko barrutitik datoz, beste bi Aiaraldetik eta azken biak Lur Jareetatik. Kike Fdez de Pinedok, batzarkide taldeko bozeramaileak, gobernu alternatiba osatzeko asmoz oposizioaren lidergoa hartuko duela iragarri du.\n“33.841 bozkekin, inoizko emaitzarik onenak atera ditugu eta emaitza horiek lurralde historikoaren bigarren indarra eta Arabako lurraldean gobernu alternatiba bakarra kokatzen gaituzte. Ispiritu horrekin hasi berri behar den legealdi honetan zehar oposizioaren lidergoa hartuko dugu. Erantzukizunez lanean jarraituko dugu Arabarako alternatiba bat eraikuntzaren ardura EH Bildurena delako. Hori izango da gure betekizuna lehen egunetik datozen lau urteotan”, zehaztu du EH Bilduko bozeramaileak.\nEH Bildu batzarkide taldean lau batzarkideek errepikatuko dute (Kike Fdez de Pinedo, Iñaki Ullibarri, Nerea Martinez Cerrillo eta Manu Rezola) eta beste zortzi berriak izango dira (Itziar Amestoy, Claudia Venceslao, Antxon Belakortu, June Mujika, Xabi Valdor, Ainhize Solaun, Javier Argote y Eva Lopez de Arroyabe). Taldeko bozeramailea pozik agertu da osaketarekin talde oso “orekatua” delako, hainbat arlotan “eskarmentu handikoarekin” eta esperientzia zein indar eta ideia berriak uztartuko dituena delako.\nEH BILDU BATZARKIDE TALDEKO OSAKETA\nGasteiz. 1961. Euskal Filologian lizentziatua, Bigarren Hezkuntzako irakaslea da. 2011tik 2015era EH Bilduko Udal Taldeko bozeramailea izan zen. Orain, Arabako Batzar Nagusietako bozeramailea da.\nGasteiz. 1985. Kazetaritza ikasi zuen Bartzelonan, ostean Arabara itzuli eta Garan lan egiteko. 2011-2015 legealdian Gasteizko zinegotzi izan zen, EH Bilduren lehen pausuekin batera. Fracking Ez mugimenduan hasieratik ibilitakoa. EH Bilduren baitan komunikazioan aritu da.\nGasteiz, 1965. Euskal Filologian lizentziatua. AEKko irakaslea eszedentzian. 2011ko legegintzaldian udal taldeko koordinatzailea izan zen eta 2015eko legegintzaldian batzarkideen taldeko koordinatzailea. Euskalgintzako militantea.\nMadrid. 1979. Gasteizera dator 1989. Alde zaharreko bizilaguna. Internazionalista bihotzez, bere gaztaroan Askapenako militantea izan zen. 1998an Donostira joan zen Zuzenbidea ikastera. Gizarte Lanean diplomatua da. Herri mugimenduan hasi zen Hiesaren Kontrako Batzordean pertsona presoak bisitatzen, eta Cesar Manzanosekin batera ikerketa ezberdinetan parte hartu du. Hiesaren Kontrako Batzordean lan egiten du 2006tik gaur egun arte, gizarte bazterketaren eta espetxeen arloan. 2015ean elkarte berdineko zuzendaritzako idazkaria izaten hasten da 2018ko ekainera arte.\nBere seme alaben eskolako guraso elkarteko kidea da eta Euskal Eskola Publikoaren aldeko plataforman parte hartzen du.\nGasteiz, 1969. Elektronika arloko lanbide heziketa ikasketak. Frantzia kaleko komertzianteen elkarteko kidea eta lehendakari ohia. Gaztedi Rugby Taldeko jokalaria. Gasteizko udaletxeko zinegotzia 2001tik.\nGasteiz, 1988.Enpresa zientzietan diplomatua. Azkenengo 6 urteetan Aernnovako langilea. Gaztetatik hezkuntza ez formalean militatzen, Kimuak Atarrabi aisialdi elkartean.\nMugimendu Feministako kidea.\nCornago, Errioxa, 1968. Gasteiztar berri eta euskaldun berria. Gizarte Hezkuntzan diplomatua eta Orientazio Profesionalerako unibertsitate masterra. Nerabeentzako arreta pisu batean lan egin du gizarte hezitzaile moduan eta laneratze teknikari moduan ere aritu da. 2015etik batzarkidea izan da Arabako Batzar Nagusietan. Talde antimiitaristetan eta intsumisoen mugimenduan ibilitakoa.\nGasteiz 1992. Historian graduatua, eta Bigarren Hezkuntzako irakasleentzako masterra. Herri mugimendu ezberdinetan parte hartu du, adibidez Gora Gasteizen eta Judimendiko Gazte Asanbladan edota Gazte Mugumenduan.\nAiara, 1990. Goi mailako ikasketak gizarte integrazioan eta gizarte eta kultura animazioan. Gaur egun hezitzaile laguntzailea da Laudioko ikastolan. Dantza garaikideko dantzari eta irakaslea da. Ikasle eta gazte mugimenduan ibilitakoa\nLaudio, 1977. Zuzenbide juridikoan lizentziatua. Formakuntza teknikaria eszedentzian.\nGaur egun udalgintzako langilea EH BILDUn. Laudioko udaleko zinegotzia formakuntza eta emplegurako ordezkari gisa. (2003-2007).BBNNetako batzarkidea Aiaraldeatik 2013tik gaur egun arte, fiskalitatearen eremuan.\nGasteiz 1973. Larrean bizi da. Abeltzaina. 2007-2011 UAGAko zuzendaritzako kidea izan da. 2014-2016 Gure Soroak elkarteko (emakume nekazarien elkartea) lehendakari ordea izan da. Gaur egun legebiltzarkidea da.\nManzanos. 1961. Ikasketak: Goi mailako Batxillergoa. Gasteizko Udaleko Gizartetxeetako zerbitzuko langilea Informazio Agente bezala. LABetik komiteko delegatua izandakoa. Gasteizen, Judimendiko auzoan, jaioa Judimendikoak Auzo Elkartean eta Jai batzordean parte hartu izan zuen. 1988an Manzanosera joan eta bertan Batzar Administratiboko kidea izan da hainbat alditan, bokal eta presidente gisa. 1996an Arabako Kontzejuen Elkartearen (ACOA-AKE) sorreran parte hartu zuen. Elkartearen presidentea izan da 18 urtez 2017an kargua utzi zuenerarte. Egun Manzanoseko Batzar Administratiboaren Presidentea eta Arabako Ibarretako AHTri EZ Plataformako kidea.


Euskal Herria Bildu - EH Bilduk Leioako Gaztelueta ikastetxeari diru-laguntza publikoa kentzeko galdegin dio Hezkuntza Sailari\nEH Bilduk Leioako Gaztelueta ikastetxeari diru-laguntza publikoa kentzeko galdegin dio Hezkuntza Sailari\nOihana Etxebarrietak hala proposatu du Legebiltzarrean, bai eta Ganbarak Gazteluetako zuzendariaren adierazpenak gaitzestea ere, iraingarriak izan zirelako. Horrelakoetan Lakua akusazio partikular gisa aritzea eskatu du.\nEH Bilduk Leioako Gaztelueta ikastetxeko afera ekarriko du Legebiltzarrera. Oihana Etxebarrieta legebiltzarkidearen iritziz, larria eta onartezina da Gazteluetako zuzendaritzak erakutsi duen jarrera sexu abusuak salatu zituen ikaslearekiko, bera babestu beharrean, Bizkaiko Auzitegiak horrexegatik zigortu duen irakaslearen alde jarri delako. Hori dela eta, Etxebarrietak zuzenketa egin dio gaur haurren eta nerabeen aurkako sexu indarkeriari buruzko Podemosen proposamen bati, Legebiltzarrak Hezkuntza Sailari galdegin diezaion Gazteluetari diru-laguntza publikoa berehala kentzeko. Halaber, EH Bilduko legebiltzarkideak proposatu du Jaurlaritza “akusazio partikular gisa aritu dadila Araba, Bizkaia eta Gipuzkoako ikastetxeetan sexu erasoak salatzen diren kasuetan”.\nEtxebarrietak erroldatutako zuzenketak Gazteluetako zuzendariak sexu abusuak egiteagatik zigortutako irakaslea defendatzeko egin zituen adierazpenei ere heltzen die. “Deitoragarri, umiliagarri eta iraingarritzat” jo ditu eta, ondorioz, proposatu du Legebiltzarrak zuzendariaren hitzak gaitzestea eta biktima izan zen ikasleari babesa adieraztea.


Ez dituzte auzoan nahi | Gizartea | Berria\nEz dituzte auzoan nahi\nJarauta kaleko ostalari bati emandako jipoiak hautsak harrotu ditu Iruñean. Bizilagunek salatu dute droga-trafikatzaile talde bat dagoela eraso horren atzean, eta protesta egin dute.\nErasoak, liskarrak, mehatxuak, protestak... Iruñeko Jarauta karrikako giroa gaiztotu egin da azken hilabeteetan. Kale horretako 13. zenbakian okupatutako etxebizitza bat dago ekaitzaren begian: izan ere, droga saltokia da etxebizitza hori, Alde Zaharreko bizilagun eta eragile sozial anitzen arabera, eta, areago, azken asteetan liskarrak izan dira. Azkena, joan den larunbat goizaldean.\nGizon talde batek jipoia eman zion Katu tabernaren jabeari, Bixente Gil iruindarrari. Erasoa tabernan bertan gertatu zen —okupatutako etxetik hamar bat metrora—, 04:00 aldera: ostatua itxi ondoren, hainbat lagun agertu ziren atarira, atea ostikoz bota eta eraso egin zioten; aurpegian jo zuten, eta matrailezurra hautsi. Konortea galduta eraman zuten ospitalera.\nIruñeko Udalak ohar batean azaldu du ostalariari eraso egin ziotenek ustez «harremana» dutela etxebizitza hori okupatu dutenekin. Hiri Bizigarri eta Etxebizitza alorrak urtarrilean aurkeztu zuen epaitegian etxebizitza husteko eskaera —okupatutako eraikina udalarena da, eta larrialdi sozialerako etxebizitzak egin nahi dituzte bertan—, baina, oraingoz, epaileak ez dio biderik eman eskari horri.\nEgunotan, tentsioak goia jo du Jarautan, eta ika-mika ugari izan dira bizilagunen eta ustezko droga trafikatzaileen artean. Larunbat iluntzean, ehunka lagunek protesta egin zuten 13. zenbakiko atariaren aurrean. «Justizia herritarra» eta «alde hemendik, utzi bakean» leloak oihukatu zituzten. Udaltzainak agertu ziren, eta tentsio uneak ere izan ziren. Azkenean, 01:00 aldera, etxebizitzan zirenetako batzuek alde egitea erabaki zuten, bizilagunen presioaren ondorioz. Oraingoz, udaltzaingoak ez du inor atxilotu, baina Iruñeko Udalak jakinarazi duenez, auzitegira bidali du asteburuko gertaerei buruzko informazioa, ikerketa abiatu dezan.\nLarunbatekoa ez da hautsak harrotu dituen gertakari bakarra. Apirilean, emakume batek salatu zuen bortxatu egin zutela etxebizitza horretan. Hiru gizonezko atxilotu zituzten orduan, baina, epailearen aurrean deklaratzeari uko egin ostean, behin-behinean aske utzi zituzten. Prozesua zabalik dago Iruñeko 2. Instrukzio Epaitegian.\nEH Bildu, hustearen alde\nHainbat eragilek salatu dute azken hilabeteetan Jarauta kalean zer gertatzen den. Okupazioaren aldeko mugimenduak, esate baterako, gogor salatu du larunbateko erasoa, eta Maravillas gaztetxeak mobilizazioetan parte hartzeko deia egin zuen sare sozialetan. Larunbatean, Alde Zaharreko hainbat ostatuk ordubete itxi zituzten ateak, Katu tabernaren jabeari sostengua adierazteko.\nEH Bilduk ere elkartasuna adierazi dio Jarautako ostalariari: «Ezin gara geldirik geratu bere negozioa aurrera ateratzeko borrokatzen den langile baten kontrako eraso bat ikusirik». Auzitegiei mintzatu zaie koalizioa: «Arreta jarri beharko lukete kale honetan gertatzen ari den elkarbizitza arazoan». Koalizioaren esanetan, udalak urtarrilean eginiko hutsarazte eskaera «azkartu» egin beharko lukete epaileek: «Pertsona horiek izan ditzaketen arazo zehatzei kasu egin beharko zaie. Baina, hortik harago, kale horretan arazo sozial bat dago, eta guztion artean aterabide bat eman behar diogu».\nEH Bilduren arabera, konponbidea «gogoetatik eta elkarrizketatik» abiatuta helduko da, baina Alde Zaharrean «bizi, lan egin, militatzen eta haien aisia aurrera eramaten duten pertsonen segurtasuna eta eskubideen errespetua helburu izanda».


PSE-EEk euskararen inguruan egindako bideo batek haserrea eta "nazka" eragin du | Politika | Berria\nPSE-EEk euskararen inguruan egindako bideo batek haserrea eta "nazka" eragin du\nBideoan adierazten du administrazioan euskaraz ez dakitenei ateak ixten zaizkiela edo kanporatuak direla. Bideoa, albistean.\nEuskara askatasunean, euskararen alde batera leloa jarri dio PSEk sare sozialetan zabaldu duen bideoari. Gazteleraz, hori bai: Euskera en libertad, juntos por el euskera. Musika tragiko bat entzuten den bitartean bideoan ikus daiteke nola herritar bati ezer esan aurretik ez dioten uzten sartzen, adibidez, taberna batean. Tabernariak eskua luzatu eta gerarazi egiten du, atarian, eta joateko eskatzen dio, hatz erakuslearekin bidea erakutsiz. Gero, herritar berari zinema edo antzoki batean sartzea galarazten diote, beste batzuk sartzen diren bitartean. Ondoren, enpresa bat dirudien eraikin batean harrerakoak segurtasun zaintzaileari deitzen dio herritar hori sartzen denean, eta horrek kanporatu egiten du, modu zakarrean. Azkenik, ustez erdalduna den herritar horri ukatu egiten diote autobus batera igotzea; herritarren ezpainetan "¿por qué?" irakur daiteke (zergatik?), eta gidariak "no" erantzuten dio (ez). Elizkizun batera sartzea ukatzen dio apaiz batek, eta herritar horri saltoki batera eta futbol partida batera sartzen ere ukatzen zaiola adierazten du bideoak. "Egia da. Euskaraz ez jakiteagatik sartzen ez uztea ez da gertatzen inon Euskadin. Inon, administrazioan izan ezik", esaten du Idoia Mendia lehendakarigaiak gero, gazteleraz beti, Eusko Jaurlaritzaren eraikin bat ikusten den bitartean.\n— #JuntosBatera (@socialistavasco) 2016(e)ko irailak 12\nIdoia Mendiak dio ustez administrazioan gertatzen den "bidegabekeria" hori amaitzeko konpromisoa hartzen dutela PSEkoek. "Uste dugu aukera berdintasunak ere oso Euskal Herrikoa izan behar duela" (gazteleraz "muy vasco" dio). Bideoaren amaieran ateak itxita aurkitu dituen erdaldun hori burumakur azaltzen da, eta orduan Mendia agertzen da, azken irudian, Juntos batera leloarekin batera.\nSareratu eta berehala hainbat erabiltzaileren haserrea eragin du bideoak Twitterren; nazka adierazi dutenak ere izan dira. Blanca Urgell Patxi Lopezen gobernuko Kultura sailburu izan zenak ere erantzun du, bideoak hitzik gabe utzi duela adieraziz eta elebakartasuna biktimizatzen duela gaineratuz.\n@joxe Sinestezina. Ez daukat hitzik @socialistavasco\n— Blanca Urgell (@b_urgell) September 12, 2016\n@IbanZ @joxe Elebakarren biktimismoa hauspotzea. Horixe falta genuen! @socialistavasco\nBazenekite zelako sumina eragin duzuen! Zelako higuina eragin! Miserable hutsak zarete! Bideoak demostratu du @IdoiaMendia @socialistavasco\n— leire narbaiza arizm (@txargain) September 12, 2016\n#Euskara-ren alde daudela esaten etorriko dira gero.\nNazka https://t.co/3YVQFo44v7 @berria https://t.co/hQ34Lh9hIF\n— Aitor Madrid (@aitormadridnaiz) September 12, 2016\nNik ere salatu dut @socialistavasco -ren iragarkia gorrotoa sustatzeagatik. Elebidunari gorrota, elebakarra biktima gisa hartuz. #askida\n— Igotz Alkorta (@Igotzalkorta) September 12, 2016\nMezu argi bat @IdoiaMendia ri eta @socialistavasco pic.twitter.com/RwqB7T8Mhg\n— Mikel Arreseigor (@MikelArreseigor) September 12, 2016\n#auzolotsa Euskaraz bizi nahi dut @socialistavasco !!!! https://t.co/AopkbOlNbj\n— Iñigo Susperregi (@inigosuspe) September 12, 2016\nHori bai, gero euskalgintzak politizatzen du euskara! Euskara ez ikasteko aldarria matrikulazio garaian. https://t.co/9TGg1xlZ2o @berria\n— Joanmari (@Joanmari) September 12, 2016\nInfamiaren Historia Unibertsala-ren edizio berria prestatzen denean, kapitulu bat erantsi beharko dute. Hau. https://t.co/pTydNDVfIs\n— Xabier Mendiguren (@xme64) September 12, 2016\nÂ«Legealdian irekirik den aukeraren leihoa baliatu behar duguÂ»


topic_facet:"Soldadura eta galdaragintza (Heziketa Zikloa). Erdi maila" topic_facet:"Mekanizazioa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" topic_facet:"Hozteko eta girotzeko instalazioak (Heziketa Zikloa). Erdi maila" topic_facet:"Laneko prestakuntza eta orientabidea (Zeharkako modulua)" author_facet:"Carretero, Alfonso"\nProposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Proposatutako gaia: Hozteko eta girotzeko instalazioak (Heziketa Zikloa). Erdi maila Proposatutako gaia: Laneko prestakuntza eta orientabidea (Zeharkako modulua) Egilea: Carretero, Alfonso\n1 Administrazio Kudeaketa (Heziketa Zikloa). Erdi maila 1 Administrazioa eta kudeaketa (Lanbide Arloa) 1 Beroa sortzeko instalazioak (Heziketa zikloa). Erdi maila Fabrikazio Mekanikoa (Lanbide Arloa) 1 Fabrikazio Mekanikoko Produkzioaren Programazioa (Modulua) Hozteko eta girotzeko instalazioak (Heziketa Zikloa). Erdi maila Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Lan Arriskuen Prebentzioa (Heziketa Zikloa). Goi maila 1 Lanbide Heziketa Laneko prestakuntza eta orientabidea (Zeharkako modulua) 1 Lotura- eta muntai-teknikak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila 1 Metal-eraikuntzen kalitate-kudeaketa (Modulua) Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Ratio duinagoak aldarri, kontzentrazioak egin dituzte langileek Gipuzkoako adineko egoitzetan — ELA Sindikatua\nRatio duinagoak aldarri, kontzentrazioak egin dituzte langileek Gipuzkoako adineko egoitzetan\nRatio duinagoak aldarri, kontzentrazioak egin dituzte langileek Gipuzkoako adineko egoitzetan Gipuzkoako adineko egoitzetako langile ugari bildu dira gaur zentroetako atarietan, hiru urte luzez greban izan ondoren, euren egoera gero eta gordinagoa baita. Hogei zentro baino gehiagotan egin dira elkarreratzeak eta beste bi greba egun deitu dituzte urriaren 28an eta azaroaren 12an. Gipuzkoako Aldundiak uko egiten dio negoziazioari, eta erresidentzietako errealitatea onartu ordez, egungo eredua defendatzen jarraitzen du medioetan. Hala nola, errealak ez diren ratioak daudela defendatzen ditu, bi egoliarreko langile bat dagoela esanez, datu zuzena honakoa denean: hamairu egoliar daude langileko. Inspekzioak berak agerian utzi duen errealitateari bizkar ematen diote. https://www.ela.eus/eu/gizalan/albisteak/ratio-duinagoak-aldarri-kontzentrazioak-egin-dituzte-langileek-gipuzkoako-adineko-egoitzetan https://www.ela.eus/eu/gizalan/albisteak/ratio-duinagoak-aldarri-kontzentrazioak-egin-dituzte-langileek-gipuzkoako-adineko-egoitzetan/@@download/image/txara.jpg\nGipuzkoako adineko egoitzetako langile ugari bildu dira gaur zentroetako atarietan, hiru urte luzez greban izan ondoren, euren egoera gero eta gordinagoa baita. Hogei zentro baino gehiagotan egin dira elkarreratzeak eta beste bi greba egun deitu dituzte urriaren 28an eta azaroaren 12an. Gipuzkoako Aldundiak uko egiten dio negoziazioari, eta erresidentzietako errealitatea onartu ordez, egungo eredua defendatzen jarraitzen du medioetan. Hala nola, errealak ez diren ratioak daudela defendatzen ditu, bi egoliarreko langile bat dagoela esanez, datu zuzena honakoa denean: hamairu egoliar daude langileko. Inspekzioak berak agerian utzi duen errealitateari bizkar ematen diote.\nHorren aurrean, Gipuzkoakoa 20 zentro baino gehiagotan atera dira langileak kalera, benetako ratioak eta egoera zein den aldarrikatzeko. Era berean, Aldundiari eskatu diote erantzunkizunez jokatu, eta mahaiaren bueltan eseri dadila.\nGaur egindako mobilizazioak jarraipena izango dute, beste bi greba egun deitu baituzte datorren urriaren 28an eta azaroaren 12an egingo diren greba egunekin.\nHona gaurko kontzentrazioak egindako lekuak:\nERRENTERIAN: San Markos eta Sagrado Corazón erresidentziak\nDONOSTIA: Villa Sacramento, Berra, Txara I eta II, Zubiaurre, San Ignacio, San Jose eta Alai-etxe


X. Ja! Bilbaon, David Truebak bere umorezko sekuentziarik gustokoenak erakutsi ditu - bizkaie.biz\nX. Ja! Bilbaon, David Truebak bere umorezko sekuentziarik gustokoenak erakutsi ditu\nBizkaie! 2019-10-07 08:31 Kulturea\nAsteon El río baja sucio liburua argitaratuko dau zinemagile madrildarrak.\nDavid Trueba | Ikusi handiago | Argazki originala\nJa! Bilbaoren amaieran, proiekzinoaren ostean, zinemagile madrildarrak hainbeste barre eragin deutsiezan atal zinematografiko horreek azaldu deuskuz eta, horretarako, Juan Bas, Umorezko Literaturearen eta Artearen Nazinoarteko Jaialdiaren zuzendaria, izango dau berbakide. La buena vida, Soldados de Salamina eta Vivir es fácil con los ojos cerrados filmen zuzendariak bat egingo dau joandako urteetan atal honetako protagonistak izan diran beste egileakaz: Isabel Coixet, Pedro Olea, Imanol Uribe, Borja Cobeaga, Pablo Berger eta haren beraren anaia, Fernando Trueba.\nDavid Trueba pil-pilean dago idatzi dauen azken liburuagaitik: El río baja sucio. Bertan, protagonista biak tensino ezezagun baterantz malkartu ditu, eta erakusten deutse batek tolesbakotasuna galtzen dala edadez nagusia egiten danean. Zeozegaitik islatzen deusku izakerea osotu eta betirako izango ditugun idealak eregiten diran bizitzako etapa hori.\nKazetaritzea ikasi eban eta sekula ez dau ogibidea itxi, besteak beste, El peor programa de la semana telebista-saioa eta ¿Qué fue de Jorge Sanz? seriea zuzendu ditu. Haren karrera zinematografikoan, beste zuzendari batzuentzat gidoiak idatzi zituan, berbarako, Los peores años de nuestra vida edo La niña de tus ojos filmeetan. 1996an erantzun handiko estreinaldia izan eban La buena vida filmagaz eta sei Goya Sari irabazi zituan (tartean Film Onenari Saria) Vivir es fácil con los ojos cerrados obreagaitik.\nAnagrama argitaletxeari lotuta egon da nobelagile-ibilbide osoan. Haren nobela garrantzitsuenetako bat da Saber perder (Kritikearen Saria, urteko libururik onena El Mundoren El Cultural sekzinoaren arabera eta Frantziako Médicis Sariaren finalistea). Blitz eta Tierra de campos dira haren azken nobelak.\nJuan Bas (Bilbao, 1959)\nKomikien (El Víbora, Cimoc...) eta milaka telesaioen gidoilaria izan da (Farmacia de guardia, Turno de oficio...). Beste liburu batzuen artean Páginas ocultas de la historia kontakizun-liburukiak argitaratu ditu, Fernando Maríasegaz batera idatzitakoak, eta La taberna de los 3 monos. Ondoko eleberriak be idatzi\nditu: El oro de los carlistas, Alacranes en su tinta, La cuenta atrás, Voracidad (Euskadi Literatura Saria), Ostras para Dimitri, Pájaros quemados eta El refugio de los canallas. Tratado sobre la resaca eta La resaca del amor sailkaezinak eta El número de tontos artikulu– bildumea. Haren obrak ondoko hizkuntzetan be irakurri daitekez: frantsesez, alemanez, italieraz, errusiarrez, bulgariarrez, norvegiarrez eta euskeraz. El Correo egunkariko eretxi-atalean zutabegilea da. 2010ean, Bilboko Barrea Jaialdia egitea otu jakon eta zuzendari lanetan dabil orain.\nElvira Lindok jaso dau 20.000 euroko BBK JA! Bilbao Saria\nElvira Lindo izan da Ja! Bilbaoren aurtengo saritua, bokazinoko umorista eta haren idatzizko obra guztian nahiz biziteari aurre egiteko moduan umore-sena eta pentsaera bereziko idazlea dalako.\nElvira Lindo umorearen eraginpean eta dohain horregaz jaioten diran leinukoa da, umorearen gatibu eta umoreagaz bedeinkatua.


Pintura Fluoreszenteak Argi Laranja Racing Kolore - 1/4L\nFluoreszenteak pintura formulatu akrilikoa erretxina bilayer disolbatzaile-oinarritutako. Bizia eragin neon / fluoreszenteak.\nFluoreszenteak Bilayer Racing Koloreak (1/4L)\nFluoreszenteak Kolore formulatu erretxina bilayer disolbatzaile-oinarritutako. Bizia eragin neon / fluoreszenteak.\nAurrekariak: aplikatuko Da hondo zuriaren gainean (beste bat baino gehiago kolore, ez dago efektua).\nAplciación: iraganeko oso mehe, 4-5 eskuak, pulverized, gehiago airearen baino produktua. Arteko denbora berokiak 5-10 minutu.\nNahasketak: nahasketa bat gehituz 20% disolbatzaile akrilikoa tiro pistola batekin. Batera airbrush bat egin ahal izango duzu murrizketa handiagoa.\nErretxina: Egin akrilikoa erretxina batean disolbatzaile.\nBabesa: gomendagarria Da barnizarlo handiagoa distira eta gogortasuna. Komenigarria da erabili berniza duten aditiboak anti-UV luzeagoa bizitza fluoreszenteak eragina.\nFORMATUA: 1/4 Litro


Saint-Martin-le-Mault - Wikipedia, entziklopedia askea.\nBonneuil, Tilly, Jouac eta Lussac-les-Églises\n61 (%45.5) 69 (%51.5)\nSaint-Martin-le-Mault (frantsesez eta ofizialki: Saint-Martin-le-Mault) Okzitaniako udalerri bat da. Administratiboki Frantziako Vienne Garaia departamenduan dago, Akitania Berria eskualdean. 2013an 133 biztanle zituen.\n2007an Saint-Martin-le-Mault udalerrian erroldatutako biztanleak 133 ziren. Familiak 63 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 31 seme-alabarik gabeko familiak ziren eta 12 seme-alabak dituzten bikoteak ziren.\n2007an 124 etxebizitza zeuden, 66 familiaren etxebizitza nagusia ziren, 47 bigarren erresidentzia ziren eta 12 hutsik zeuden. Etxebizitza guzti hauek 124etxeak ziren. 66 etxebizitza nagusietatik 58 bere jabearen bizilekua ziren, 7 alokairuan okupaturik zeuden eta 1 doan lagata zegoen; 5 etxek bi gela zituzten, 17 etxek hiru zituzten, 22 etxek lau zituzten eta 23 etxek bost zituzten. 45 etxek euren parking plaza propioa zuten azpian. 34 etxetan ibilgailu bat zegoen eta 25 etxetan bat baino gehiago zituzten.\nSaint-Martin-le-Mault udalerriko biztanleria-piramidea 2009an .\n2007an lan egiteko adina zuten pertsonak 80 ziren, horien artean 54 aktiboak ziren eta 26 inaktiboak ziren. 54 pertsona aktiboetatik 47 lanean zeuden (25 gizon eta 22 emakume) eta 8 langabezian zeuden (3 gizon eta 5 emakume). 26 pertsona inaktiboetatik 16 erretiraturik zeuden, 1 ikasten zegoen eta 9 "bestelako inaktibo" gisa sailkaturik zeuden.\n2009an Saint-Martin-le-Mault udalerrian 60 unitate fiskal zeuden, 109 pertsonek osaturik. Pertsona bakoitzeko diru-sarrera fiskalaren mediana urteko 16.289 euro zen.\n2000. urtean Saint-Martin-le-Mault udalerrian 8 nekazaritza-ustiategi zeuden.\nBonneuil (1,3 km)\nJouac (3,3 km)\nLussac-les-Églises (4,0 km)\nCromac (6,6 km)\nCoulonges (6,7 km)\nBeaulieu (7,2 km)\nBNF: 152788881 (data)\nOrriaren azken aldaketa: 4 urtarrila 2022, 16:07.